Bečejski mozaik 15 decembar 2020\nDržavljanima Srbije Ustav garantuje ulazak u zemlju i za njih će važiti desetodnevna obavezna kućna izolacija, ako nemaju negativan PCR test, s tim što se karantin može prekinuti negativnim PCR testom, kazala je Kisić Tepavčević.\nOna je objasnila da je Krizni štab doneo odluku prema kojoj će na graničnim prelazima biti pojačana kontrola, uz obavezan PCR test, koji će biti potreban za sve strane državljane, bez obzira na to iz koje zemlje ulaze u Srbiju.\nKisić Tepavčević je saopštila da će ova mera će važiti od 20. decembra najverovatnije do 10. januara, u zavisnosti od epidemiološke situacije.\nAktuelne mere za suzbijanje epidemije koronavirusa ostaju na snazi do 18. decembra, a potom će ponovo zasedati Krizni štab.\nMinistarka je apelovala na građane da predstojeće praznike proslave u najužem krugu porodice, ali i da se tada pridržavaju svih preventivnih mera.\nTim merama, uvedenim 4. decembra, između ostalog, propisano je da posle 17 sati radnim danima i vikendom mogu da rade samo prodavnice sa prehrambenom robom, apoteke i benzinske pumpe.\nUgostiteljski objekti, kafei, restorani, barovi, noćni klubovi i splavovi ne rade od petka u 17 časova do ponedeljka u pet sati, kao i tržni centri, prodavnice garderobe, kladionice, kockarnice, dečje igraonice, frizerski i kozmetički saloni.\nTeretanama, fitnes centrima, bazenima, spa centrima, balonima za fudbal, košarku, tenis ili bilo koji drugi rekreativni sport dozvoljeno je da rade radnim danima od pet sati ujutru do 17 časova.\nPrehrambene prodavnice, trgovinske radnje, maloprodajni objekti, trafike, kiosci, gde se ne ulazi u objekat prilikom kupovine mogu biti otvoreni do 21 sat sedam dana u nedelji.\nObjekti i ustanove iz oblasti kulture, bioskopi, pozorišta, muzeji i galerije rade sedam dana u nedelji do 17 časova.\nViše iz ove kategorije « Uputstvo o zaštiti zdravlja učenika i zaposlenih: Distanca, maske, izolacija zaraženih\tKrizni štab - Vlada Srbije: Ugostitelji za Novu godinu radiće do 18 časova »


Vreme 1013 - Istorija ucesca africkih timova na mundijalima: Afrika je svet\nIstorija učešća afričkih timova na mundijalima >\nAfrika je svet\nAfrički fudbal već 30 godina čeka veliki uspeh na svetskim prvenstvima, koga još uvek nema. Mnogi smatraju da je razlog za to nedostatak discipline i koncentracije, neophodnih na ovakvim takmičenjima, ali afričke reprezentacije se nadaju da će na "svojoj zemlji" konačno stići do tog uspeha\nNa jednom od bezbrojnih foruma posvećenih Svetskom prvenstvu u fudbalu neko je napisao: "Znam da je fudbal politika i biznis, ali je Mundijal ipak svetkovina." Ta svetkovina počinje 11. juna u Južnoj Africi, po prvi put na kontinentu koji ovaj događaj čeka već decenijama, i na kome je fudbal svoje početke imao u davnim godinama, kada se nije moglo ni naslutiti da će Mundijal jednom biti najveći spektakl na svetu, neuporediv sa bilo kojim drugim događajem.\nRANI RADOVI: Još u vreme pre svih velikih ratova, dok su Britanci smatrali da imaju ekskluzivno pravo na fudbal, FIFA se 1914. godine složila da se Olimpijske igre priznaju kao amatersko svetsko prvenstvo u fudbalu. Istina, na prvim Olimpijskim igrama posle Prvog svetskog rata, 1920. godine u belgijskom Antverpenu, takmičenje u fudbalu je bilo internacionalno jedino zato što se uz 13 evropskih reprezentacija takmičila i reprezentacija Egipta.\nI "prava" svetska prvenstva u fudbalu su na početku uglavnom okupljala zemlje sa onih kontinenata gde su bila održavana, uz ponekog gosta sa strane. Na prvom SP 1930. u Urugvaju učestvovalo je samo 13 reprezentacija, od čega devet sa američkog kontinenta i svega četiri iz Evrope, i to Francuska, Belgija, Rumunija i Kraljevina Jugoslavija.\nMALI I VELIKI: Klinci na ulicama predgrađa Kejptauna...\nNa drugom SP 1934. godine u Italiji Južnoamerikanci su se revanširali Evropljanima, koji su nedolazak u Montevideo pravdali predugim putovanjem brodom. Sa američkog kontinenta tu su bili samo SAD, Brazil i Argentina, uglavnom sa oslabljenim ekipama, a Urugvajci su titulu osvojenu četiri godine pre toga kod kuće predali bez borbe, jer na takmičenje nisu ni došli. Pojam "svetsko prvenstvo" ipak se nekako mogao upotrebiti, jer se na ovom takmičenju pojavio i Egipat. Učešće na drugom Mundijalu moralo je da se zasluži kroz kvalifikacije. Egipat je u tim kvalifikacijama igrao samo sa Palestinom/Izraelom, i dva puta pobedio, a na Svetskom prvenstvu su Egipćani poraženi sa 4:2 od Mađarske. Mada je početak obećavao, pokazalo se da će Afrika morati da čeka još mnogo godina na svog sledećeg predstavnika na svetskim fudbalskim prvenstvima.\nU Francuskoj 1938. nije bilo Afrikanaca, kao ni u Švajcarskoj 1954. Pre Prvenstva u Švedskoj 1958. godine politika se opet umešala u fudbal, kao i mnogo puta pre i posle toga. Turska, Indonezija i Sudan, konkurenti iz kvalifikacione grupe u kojoj je bio i Izrael, nisu hteli da igraju sa tom zemljom, već su se povukli iz takmičenja.\nPošto pobednicima četiri najslabije konfederacije, Severne Amerike, Centralne Amerike i Kariba, Afrike i Azije, nije bilo garantovano učešće na finalnom takmičenju, već je svaka od njih morala da igra plej-of utakmicu sa timom iz Evrope ili Južne Amerike, ni u Čileu 1962. nije bilo predstavnika Afrike. Baš kao ni u Engleskoj 1966, kada su zbog odluke da pobednik afričke zone kvalifikacija mora da igra još jedan baraž meč sa pobednikom azijske zone, ekipe sa Crnog kontinenta bojkotovale Mundijal.\n... utakmica Kupa Afričkih\nnacija Alžir – Mali\nNOVI POČETAK: Konačno, na Mundijalu u Meksiku 1970. pojavila se reprezentacija Maroka. Trener Maroka bio je nekadašnji golman reprezentacije Jugoslavije Blagoje Vidinić, a Marokanci su časno nastupili. Izgubili su od Nemačke sa 2:1, iako su vodili su 1:0, poraženi su od Perua sa 3:0, ali su napravili iznenađenje i uspeli da uzmu bod Bugarima.\nNa Mundijalu 1974. u SR Nemačkoj pojavila se reprezentacija Zaira, kojoj je trener takođe bio Blagoje Vidinić. Međutim, Zair je neslavno prošao. Izgubio je sa 9:0 od Jugoslavije, poraženi su i od Brazila i Škotske, i takmičenje završili sa gol razlikom 0:14.\nDa dolaze bolja vremena za afrički fudbal, videlo se na SP 1978. u Argentini. Tunis je protiv Meksika ostvario prvu mundijalsku pobedu za afrički kontinent (3:1), a u poslednjem kolu prve faze SR Nemačka je sa Tunisom jedva izvukla nerešen rezultat (0:0).\nU Španiji 1982. godine desilo se jedno od najvećih iznenađenja u istoriji svetskih prvenstava. Alžir je pobedio SR Nemačku sa 2:1, izgubio potom sa 2:0 od Austrije, ali su u poslednjem meču savladali Čile rezultatom 3:2 i posle tri utakmice imali četiri boda. Posle te utakmice igran je meč između Nemaca i Austrijanaca, a i jednoj i drugoj reprezentaciji odgovarala je pobeda Nemačke sa jednim ili dva gola razlike. U jednoj od najsramnijih epizoda na svetskim prvenstvima Nemci su rano postigli gol, posle čega su igrači obe ekipe otaljavali posao na terenu čekajući da se utakmica završi. Od tada, utakmice poslednjeg kola po grupama igraju se u isto vreme, ali to nije bila uteha Alžircima koji su ispali u prvom krugu.\nKamerun je na tom prvenstvu u prve dve utakmice sa Peruom i Poljskom odigrao 0:0, dok je u poslednjoj utakmici po grupama sa kasnijim prvakom Italijom bilo 1:1. Tri boda nisu bila dovoljna da Kamerun prođe u sledeću fazu takmičenja, odlučivala je gol razlika, ali su Kamerunci neporaženi i uzdignutog čela otišli kući.\nPrva afrička selekcija koja je prebrodila uvodnu fazu Mundijala bio je Maroko 1986. u Meksiku. "Lavovi sa Atlasa" odigrali su u grupi 0:0 sa Poljskom i Engleskom, a onda u meču odluke pobedili Portugal sa 3:1. U osmini finala SR Nemačka je teškom mukom eliminisala Maroko, pogotkom koji je u 87. minutu postigao Lotar Mateus. Alžir je na tom prvenstvu igrao mnogo slabije nego četiri godine pre toga i bio glatko eliminisan u prvoj rundi.\nNa prvenstvu u Italiji 1990, na kome se po opštoj oceni igrao najgori fudbal u novijoj istoriji (prosek od 2,21 pogotka po utakmici je najniži na svim svetskim prvenstvima), Kamerun je bio osveženje. Jedna od najvećih zvezda šampionata bio je Kamerunac Rože Mila koji je predvodio svoju selekciju do mesta među osam najboljih, što je bio najbolji plasman jedne afričke reprezentacije na SP do tada. Već u prvom meču Kamerunci su pobedili svetskog prvaka Argentinu sa 1:0, Rumuniju posle toga sa 4:0, čime su obezbedili dalji plasman, na koji nije uticao poraz u poslednjem meču sa 4:0 od Sovjetskog Saveza. Mila je sa 38 godina i 20 dana postao najstariji strelac u istoriji Mundijala do tada, a svaki svoj gol je proslavljao karakterističnim plesom pored aut linije. Dva gola Mila je dao i Kolumbiji, u osmini finala. Posle regularnih 90 minuta rezultat je bio 0:0, a Mila je oba gola postigao u produžecima (konačan rezultat 2:1). U sjajnom četvrtfinalu Kamerun je izgubio od Engleske posle produžetaka, pošto je u regularnom delu utakmica završena rezultatom 2:2. Egipat je eliminisan posle dva nerešena rezultata i jednog poraza.\nKamerun se kvalifikovao i na Svetsko prvenstvo 1994. održano u Sjedinjenim Američkim Državama. Bio je u grupi sa Švedskom, Brazilom i Rusijom. Mila je ponovo igrao i postizao golove, ali je krajnji rezultat bio mnogo slabiji nego u Italiji. U prvoj utakmici sa Švedskom bilo je 2:2, ali naredne dve Kamerun gubi od Brazila (3:0) i Rusije (6:1) i kao poslednji u grupi završava takmičenje.\nZato je u SAD nadimak "superorlovi" dobila reprezentacija Nigerije, mada nije ni tada ni kasnije ponovila uspeh Kameruna iz 1990. Nigerija je završila kao prva u grupi u kojoj su se nalazili i Argentina, Bugarska i Grčka. U prvoj utakmici pobedila je Bugarsku sa 3:0, izgubila od Argentine 1:2, a kvalifikovala se u drugo kolo pošto je sa 2:0 pobedila Grčku. U osmini finala Nigerija je igrala sa Italijom. Povela je golom Amunike u 25. minutu, poigravala se sa Italijanima sve do minut pre kraja, ali su Afrikanci, kao mnogo puta pre i posle toga, pali na samom kraju. Roberto Bađo je u poslednjem minutu postigao gol i odveo utakmicu u produžetke, u kojima je drugim golom odveo Italiju u četvrtfinale.\nFIFA je odlučila da poveća broj učesnika na SP 1998. u Francuskoj sa dotadašnjih 24 na 32, pa je Afrika imala pet predstavnika. Superorlovi su puni optimizma došli na Prvenstvo sveta, predvođeni našim trenerom Borom Milutinovićem. U grupi su u izvanrednoj utakmici pobedili Španiju sa 3:2, dva puta stižući prednost Španaca, pobedili su i Bugarsku, a izgubili od Paragvaja. Međutim, u narednoj rundi opet je usledio šok i ubedljiv poraz od Danske sa 4:1. Kamerun, Južna Afrika, Maroko i Tunis vratili su se takođe kućama posle prvog kruga.\nMundijal 2002. održan je u Japanu i Južnoj Koreji, prvi put van Evrope, Južne i Severne Amerike. Inače, Maroko se dva puta neuspešno kandidovao za domaćina SP. Turnir je počeo senzacionalnom pobedom debitanta Senegala (1:0) nad braniocem titule Francuskom. Senegal je bio najprijatnije iznenađenje Svetskog prvenstva, probio se u osminu finala gde je sa 2:1 "zlatnim golom" pobedio Švedsku, da bi u četvrtfinalu protiv Turske bio eliminisan na isti način (0:1).\nKamerun je odigrao 1:1 sa Irskom, potom su pobedili Saudijsku Arabiju, ali u poslednjoj utakmici poraženi su sa 2:0 od Nemačke i time eliminisani. Nigerija, Tunis i Južna Afrika su takođe eliminisani u prvom krugu.\nNa SP 2006. u Nemačkoj, uz Tunis koji je na SP i ranije igrao, po prvi put pojavile su se reprezentacije Angole, Gane, Obale Slonovače, Togoa. Mnogo se očekivalo od Obale Slonovače koju je predvodio Didije Drogba, ali je ekipa imala peh da se nađe u "grupi smrti" sa Argentinom, Holandijom, Srbijom i Crnom Gorom. Posle dva tesna poraza (2:1) od Argentine i Holandije, Obala Slonovače je pobedila SCG (3:2) i završila takmičenje. Angola, Togo i Tunis eliminisani su u prvom krugu, ali je Gana predvođena trenerom Dujkovićem pobedama protiv SAD i Češke, uz poraz od Italije, stigla do osmine finala, gde je poražena od Brazila.\nAfrički fudbal već 30 godina čeka veliki uspeh na svetskim prvenstvima, koga još uvek nema. Mnogi smatraju da je razlog za to nedostatak discipline i koncentracije, neophodnih na ovakvim takmičenjima, ali afričke reprezentacije se nadaju da će na "svojoj zemlji" konačno stići do tog uspeha, mada retko ko deli optimizam predsednika Južne Afrike Džejkoba Zume, koji je rekao, doduše uz osmeh, da će pehar namenjen novom svetskom prvaku ostati u Africi.\nIz ličnog ugla – Sport i homoseksualnost >\nJa sam gej, a fudbal mi je OK\nSintetički život >\nOtkriće genetske Troje\nZavod za udžbenike – Bukvar Inoka Save >\nBukvar za rođendan\nŠampionat u Južnoj Africi\nJužna Afrika je organizaciju SP u fudbalu 2010. godine dobila ostavljajući iza sebe Maroko i Egipat. Tunis je povukao kandidaturu, dok je Libija diskvalifikovana pred početak glasanja, jer FIFA nije udovoljila njihovoj želji da zajednički organizuju Mundijal.\nOdmah po objavljivanju vesti, na ulicama južnoafričkih gradova počela je velika proslava. Jedan od najvećih promotera kandidature Južne Afrike, bivši predsednik Nelson Mandela, izjavio je posle glasanja u Cirihu da se "osećao kao petnaestogodišnjak".\nZbog toga što je Južna Afrika dobila mesto na Mundijalu kao domaćin, Afrika prvi put na Svetskom prvenstvu ima šest predstavnika. Pored domaćina, tu su i Obala Slonovače, Nigerija, Kamerun, Gana i Alžir. Reprezentacije predvode fudbalske zvezde koje igraju u najboljim svetskim klubovima, poput Didijea Drogbe iz Obale Slonovače, koji igra za Čelsi, i Samjuela Etoa iz Kameruna, člana novog prvaka Evrope, milanskog Intera.\nMnogo je zebnje zbog bezbednosti učesnika i navijača, zbog izuzetno visoke stope kriminala u ovoj zemlji. Ministar policije Nati Miteva najavio je da će igrače i navijače čuvati 42.000 policijskih službenika.\nNa prvom Afričkom kupu nacija 1957. godine učestvovale su samo tri reprezentacije, Egipat, Sudan i Etiopija, dok je Južna Afrika diskvalifikovana zbog politike aparthejda koju je sprovodila njena vlada. U narednim godinama, u ovo takmičenje su se uključile sve afričke zemlje i ono je postalo planetarno važan fudbalski događaj.\nEgipat je rekorder sa 21 učešćem i sedam titula. Poslednju titulu, treću uzastopno, osvojili su ove godine u Angoli, pošto su u finalnoj utakmici savladali selekciju Gane. Turnir u Angoli održan je u senci napada na fudbalere Togoa, kada su u autobusu na putu za Luandu ubijeni jedan od trenera tima i predstavnik za štampu nacionalne federacije, a više ljudi je ranjeno. Reprezentacija Togoa odustala je od takmičenja u Angoli, zbog čega je suspendovana sa dva naredna Kupa afričkih nacija, a kapiten reprezentacije Togoa Emanuel Adebajor je zbog napada odlučio da se povuče iz nacionalnog tima.\nGrin Point stadion u Kejptaunu\nNa SP u Južnoj Africi učestvuju 32 reprezentacije. Utakmice će se igrati u devet gradova, na 10 različitih stadiona: dva su u Johanesburgu, a po jedan u Durbanu, Kejptaunu, Pretoriji, Port Elizabetu, Blomfontejnu, Polokvaneu, Nelspruitu i Rustenburgu. Najveći je "Soker siti" u Johanesburgu koji može da primi 94.700 ljudi. Nijedna reprezentacija u prvom krugu neće igrati dva puta na istom stadionu.\nSrbija će prvu utakmicu na Mundijalu, 13. juna protiv Gane, odigrati u Pretoriji. Zatim sledi duel sa Nemačkom u Port Elizabetu, koji je od Pretorije udaljen skoro hiljadu kilometara, a meč protiv Australije biće odigran u Nelspruitu, udaljenom 277 kilometara od južnoafričke prestonice. Domaćini polufinalnih mečeva biće Kejptaun i Durban. Finalni susret održaće se u Johanesburgu, a duel za treće mesto u Port Elizabetu.\nOd 32 reprezentacije koje su uspele da stignu do Južne Afrike, 19 je učestvovalo i na prethodnom SP 2006. u Nemačkoj. Na spisku učesnika nalazi se svih sedam selekcija koje su osvajale titulu – Brazil, Urugvaj, Argentina, Italija, Nemačka, Francuska i Engleska.\nTV prava za predstojeći Mundijal prodata su za 2,1 milijardu dolara. Ukupna suma namenjena svim učesnicima Mundijala iznosi 420 miliona dolara, što je povećanje od 61 odsto u odnosu na prošlo prvenstvo sveta. Reprezentacija koja osvoji titulu dobiće 30 miliona dolara, drugoplasirana reprezentacija biće nagrađena sa 24 miliona dolara, dok će svi timovi, pored nagrada, dobiti dodatnih milion dolara, kako bi pokrili troškove pripremna.


Izgradnja uzgajališta fazana i jarebica u cilju očuvanja biodiverziteta lozničkog kraja | RTV Podrinje\nU službi prirode, uz svakodnevnu brigu o biodiverzitetu i divljim životinjama. Tim motom vode se istinski ljubitelji lovstva u Srbiji, članovi Lovačkog saveza Srbije, krovne organizacije pod kojom su okupljena brojna lokalna udruženja širom zemlje.\nIako lovstvo prate mnoge predrasude, poznavaoci ističu da svaki lovac ima razvijenu svest o očuvanju i zaštiti prirode. U prilog tome svedoče aktivnosti koje su prioritet svakom od udruženja: očuvanje šuma, polja i reka, smanjenje upotrebe pesticida, akcije čišćenja prirode.\nU Lozničkom kraju, tradicija lovstva je duga. Udruženja lovaca osnovana su nedugo nakon osnivanja Prvog udruženja kod nas – Saveza lovačkih udruženja kraljevine Srbije. Lovačko udruženje “Gučevo“ iz Loznice postoji više od 120 godina i gazduje lovištima na području Jadra, površine od 45.417 hektara. Ovo udruženje građana koje broji oko 800 članova osnovano je sa ciljem upravljanja i unapređenja područja lovišta, kroz brigu o divljači, zaštitu i unapređenje njihovih staništa, održavanje lovišta i poboljšanje uslova lova.Takođe, Udruženje igra važnu ulogu u zaštiti zdravlja ljudi i životinja, aktivnim učešćem u sprečavanju i smanjenja mogućnosti širenja besnila, kao i u praćenju oralne vakcinacije lisica u regionu Jadra.\nPored redovnih aktivnosti, Lovačko udruženje “Gučevo“ ove jeseni razvija projekat uzgoja fazana i jarebica, sa ciljem povećanja gustine naseljenosti ovih vrsta i očuvanja životne sredine i biološke raznolikosti. Prostor za smeštaj inkubatora je već izgrađen, a kada uzgajalište bude gotovo omogućiće održivu godišnju proizvodnju od 10.000 fazana i jarebica.\n“Naseljavanje fazana i jarebica u lovištima Tronoša i Miškovac, unaprediće lokalni biodiverzitet. Omogućiće Udruženju lovaca redovan i održiv ciklus obnavljanja fazana i jarebica u lovnom području, kako bi se što više očuvalo njihovo prirodno stanište i poboljšala održivost lokalnog biodiverziteta na tom području”, izjavio je Vladan Vasić, upravnik lovišta iz Lovačkog udruženja “Gučevo”.\nOsim doprinosa biodiverzitetu, uzgajalište fazana i jarebica će dodatno finansijski osnažiti lovačko udruženje da na pravilan način održava lovište i kontroliše primenu pravila lova propisanih zakonom.\nU podršku izgradnje fazanerije uključila se i kompanija Rio Sava. Svesni da aktivnosti kompanije i češće prisustvo ljudi i teških vozila na terenu u određenoj meri utiču na brojnost i migraciju divljih životinja, zahvaljujući ovoj saradanji će se povećanjem broja jedinki fazana i povećanjem diverziteta živog sveta u lovištu nadomestiti smanjenje površine staništa u zoni lovišta. Ulažući u ovaj projekat Udruženja lovaca “Gučevo”, kompanija želi i da osnaži lovnu tradiciju lozničkog kraja, kao i ekonomske potencijale koje lovstvo ima.\nPrethodni tekstRio Tinto ulaže 7,5 milijardi dolara da bi prepolovio emisiju štetnih gasova do 2030. godine\nSledeći tekstRio Tinto: Ne vršimo nikakva istraživanja litijuma na teritoriji opštine Kraljevo


SAD i EU saglasni o pitanjima od zajedničkog interesa, uključujući i Zapadni Balkan - Američki izbori\nPočetna Srpsko-američki odnosi\nPredsednik Sjedinjenih Američkih Država Džozef Bajden i predsednica Evropske komisije Ursula fon der Lajen saglasili su se u petak da je potrebno da se koordinišu u pogledu pitanja od zajedničkog interesa, među kojima je i Zapadni Balkan.\nU saopštenju Bele kuće navodi se da je predsednik Bajden izrazio podršku Evropskoj uniji i naglasio da je posvećen poboljšanju i oživljavanju partnerstva između SAD i EU. Nadalje, lideri su se saglasili da četiri meseca suspenduju tarife povezane sa sporovima u Svetskoj trgovinskog organizaciji i da rade na njihovom rešavanju.\n,,Lideri su razgovarali o značaju bliske saradnje SAD i EU na suzbijanju pandemije virusa korona i jačanju bezbednosti globalng zdravlja, postizanju održivog globalnog ekonomskog oporavka, rešavanju klimatskih promena i snaženju demokratije.“ Takođe, ,,saglasili su se da se koordinišu u pogledu pitanja od zajedničkog interesa, među kojima su Kina, Rusija, Belorusija, Ukrajina i Zapadni Balkan“, zaključuje se u saopštenju.\n,,Drago mi je što sam danas popodne razgovarala sa predsednikom Bajdenom“ istakla je predsednica Evropske komisije, dodajući da je to početak dobrog ličnog partnerstva. Kao simbol novog partnerstva, fon der Lajen naglašava suspenziju carina uvedenih u kontekstu spora Airbus-Boeing.\n,,Oboje smo se obavezali da se na osnovu rada naših trgovinskih predstvanika usredsredimo na rešavanje sporova oko vazduhoplova. Ovo je odlična vest za preduzeća i industrije sa obe strane Atlantika i veoma pozitivan signal za našu ekonomsku saradnju u godinama koje dolaze“, navela je u saopštenju Ursula fon der Lajen nakon razgovora sa Bajdenom.\nUrsula je takođe istakla da je pozvala predsednika Bajdena na Globalni samit o zdravlju koji će se održati u Rimu 21. maja ove godine, s ciljem da se svet bolje pripremi za suočavanje s budućim pandemijama i poboljša zdravstvena zaštita širom sveta. Iskoristila je priliku i da se zahvali Bajdenu na povratku Sjedinjenih Država u okvire Pariskog klimatskog sporazuma, ističući značaj zajedničke odgovornosti u pogledu zaštite planete. U pogledu spoljne politike i pitanja od zajedničkog interesa, predsednica Evropske komisije navela je da će SAD i EU kroz blisku saradnju s NATO podržati demokratiju, stabilnost i prosperitet.\nBajden priželjuke nezavisnost Kosova od Srbije\nTrampov predizborni pregovarački uspeh sa Vučićem i Hotijem\nNaš čovek u dalekom svetu: Brent Skoukroft i Jugoslavija


IZBOR PORTALA 06. 04. 2020. 17:00 >> 17:00 0\nPregled vijesti za 6. april, koje ste možda propustili, do 17 sati.\nPolicija je podnijela krivične prijave protiv 56 osoba koje su kršile mjeru zabrane izlaska iz objekta stanovanja vikendom od 13 do 5 sati, navodi se na Tviteru Uprave policije. Od početka primjene mjera zabrane izlaska proceusirano je 190 osoba.\nViše od 70.000 žrtava korona virusa u svijetu\nViše od 70.000 ljudi umrlo je od posljedica korona virusa u svijetu, dok je zaraženo više od 1,2 miliona ljudi, najnoviji su podaci agencije Frans pres.\nSmjena dijela posade broda "21. maj" u Luci Bar\nCrnogorska plovidba iz Kotora planira da smjenu dijela posade broda "21. maj" realizuje u Luci Bar, do kraja ove ili početkom naredne sedmice, saznaje Radio Crne Gore. Rukovodstvo kompanije donijelo je takvu odluku cijeneći da će se, organizovanjem smjene posade na sidrištu Luke Bar, u najvećoj mjeri omogućiti zaštita zdravlja svih članova posade.


Futsaleri Srbije na startu EP sa Portugalijom - Sport - Dnevni list Danas\nPočetna » Sport » Futsaleri Srbije na startu EP sa Portugalijom\nV. N.19.01.2022. 10:05\nFutsal reprezentacija Srbije startuje večeras (17.30, RTS 2) na Evropskom prvenstvu koje se do 6. februara igra u Amsterdamu i Groningenu protiv selekcije Portugalije, aktuelnog svetskog i evropskog prvaka.\nSelektor Dejan Majes zbog pozitivnih kovid testova i povreda neće moći da računa na čak petoricu igrača, ali se očekuje da ekipa bude kompletna za meč drugog kola protiv Ukrajine 23. januara i domaćina Holandije pet dana kasnije.\nU četvrtfinale će se plasirati po dve prvoplasirane ekipe iz svake grupe, Ukrajinu je selekcija Srbije u poslednje vreme redovno pobeđivala, a Holandija se preko organizacije turnira posle osam godina vratila na neko veliko takmičenje.\nUtakmice će se igrati bez prisustva publike, a Portugalci će posle mnogo godina nastupiti bez najveće zvezde Rikardinja, koji se na Mundijalu oprostio od reprezentacije.\nEvropsko prvenstvo 2022futsalFutsal reprezentacija SrbijeAmsterdam


Home COVID -19 Isplata jednokratne novčane pomoći za 10.800 penzionera počinje sljedeće sedmice\nVlada Brčko distrikta Bosne i Hercegovine usvojila je Prijedlog odluke o utvrđivanju kriterijuma za raspodjelu sredstava za program utroška sredstava jednokratne novčane pomoći za penzionere s prebivalištem u Brčkom za 2020. godinu i Prijedlog odluke o odobravanju programa utroška sredstava: jednokratna novčana pomoć za penzionere s prebivalištem u Brčkom za 2020. godinu.\nŠef Odjeljenja za zdravstvo i ostale usluge Vlade Brčko distrikta BiH Akif Pezerović rekao je da је ovа odlukа usvojena ranije ove u odnosu na prošlu godinu, zbog trenutne situacije u vezi s virusom korona, a sve s ciljem da bi se izašlo u susret i ovoj ugroženoj populaciji. Isplata jednokratne pomoći za penzionere počeće sredinom sljedeće sedmice.\n„Da bi se ostvarili svi uslovi za novčanu pomoć, penzioner mora imati mjesto prebivališta u Distriktu najkasnije do 01.09.2018. godine, da je lice korisnik penzije iz jednog od fondova PIO Federacije BiH i Republike Srpske, zemalja okruženja i zemalja Evropske unije, da je penzioner jednog od fondova evidentiran u osnovnoj bazi evidencije penzionera iz 2010. godine i nadograđenoj bazi u 2019. godini, te da je nad njim izvršena provjera statusa života u 2020. godini”, rekao je Pezerović.\nPravo na novčanu pomoć imaće i penzioneri koji su u periodu od 3. maja do 31. jula 2020. godine evidentirani kao „novi“ penzioner u Pododjeljenju za socijalnu zaštitu, uz prilaganje neovjerenih dokumenata, kao što je kopija rješenja o penzionisanju, kopija čeka od penzije i kopija tekućeg računa banke ili potvrde ili ispisa računa iz banke.\n„Pravo na novčanu pomoć imaće oko 10.800 penzionera”, kazao je Pezerović.\nOn je naglasio da će novčana pomoć za penzionere biti na prošlogodišnjem nivou, dok će visina pomoći za novoevidentirane penzionere s penzijom do 371,77 KM iznositi 150 KM.\n„Ukoliko penzioner prima penziju od 371,78 KM do 465,87 KM novčana pomoć će iznositi 100 KM, a ako je visina penzije od 465,88 KM do 915,00 KM isplata jednokratne novčane pomoći će se izvršiti u iznosu od 50,00 KM. Vlada je u ovu svrhu izdvojila 1.370.000 KM. Pravo na pomoć nema ona grupa penzionera koji imaju penziju veću od 915,00 KM”, kazao je Pezerović.\nPrethodni postOC „Vermont“, uz podršku donatora, reorganizovao društveno – koristan rad u vrijeme pandemije\nSledeći postNovi talas popuštanja mjera počeo danas


Planirate putovati u Tursku? Pročitajte nova pravila za državljane BiH – Radio Studio D ::: 99,40 i 97,40 FM\nPlanirate putovati u Tursku? Pročitajte nova pravila za državljane BiH\n- 1. Juna 2021.\nAmbasada BiH u Ankari obavijestila je sve državljane naše zemlje o novim pravilima prilikom ulaska u Tursku (cestovni, zračni ili morski granični prijelazi) iz Bosne i Hercegovine.\nPrema novim pravilima, osobe koje su vakcinisane najmanje 14 dana prije ulaska u Tursku ili su prebolile koronavirus u posljednjih 6 mjeseci uz prikazivanje zvaničnog dokumenta zdravstvene ustanove će moći ući u Tursku bez prikazivanja negativnog PCR testa.\nOsobe koje ne ispunjavaju ni jedan od dva navedena uslova, moći će ući ili sa negativnim PCR testom urađenim najduže 72 sata prije leta, ili sa brzim antigenskim testom urađenim najdalje 48 sati prije leta.\nPrema pisanju stranih medija, turski predsjednik Recep Tayyip Erdogan rekao je da ublažavanje mjera nakon pada broja slučajeva koronavirusa stupa na snagu danas.\nPrevious article U Memorijalnom centru Gornja Kalesija sutra posljednji ispraćaj pet ubijenih civila Zvornika\nNext article Napadač na slobodi, Senad Hadžifejzović duboko razočaran odlukom suda


ukaz - Sputnjik Srbija\n16:55 12 Maj 2021\nPutinov Ukaz o odgovoru na neprijateljske poteze stranih država\nPutinov ukaz stupio na snagu: Strancima zabranjeno da poseduju zemlju na Krimu\nStrancima, licima bez državljanstva i stranim kompanijama zabranjeno je posedovanje zemlje na većem delu teritorije Krima. Odgovarajući ukaz predsednika Rusije kojim je to regulisano stupio je na snagu danas, 20. marta.\nPosle 12 godina na čelu „Rosnano“, Čubajs ima novi posao\nRuski predsednik Vladimir Putin potpisao je ukaz kojim se sad već bivši direktor ruske korporacije „Rosnano“ Anatolij Čubajs imenuje za specijalnog predstavnika predsednika za veze s međunarodnim organizacijama u cilju dostizanja ciljeva održivog razvoja, saopštila je pres-služba Kremlja.\nPredsednik Rusije Vladimir Putin potpisao je Ukaz o početku realizacije plana odbrane Rusije u naredne četiri godine.\nTramp uvodi sankcije Međunarodnom krivičnom sudu – Rusija ponovo „krivac“\nAmerički predsednik Donald Tramp potpisao je ukaz o uvođenju ekonomskih sankcija članovima Međunarodnog krivičnog suda u Hagu koji su umešani u istragu o mogućim zločinima koje su američki vojnici počinili u Avganistanu, saopšteno je iz Bele kuće. Moskva se optužuje da koristi sud za sopstvene interese.\nRuski senator: Trampov ukaz — piraterija, a ne liderstvo\nRuski senator Aleksej Puškov nazvao je piraterijom ukaz koji je potpisao američki predsednik Donalda Tramp, kojim Amerikanci prisvajaju prava na resurse iz svemira i izjavio da Amerika daje sebi pravo koje joj niko nije dao.\nKad predsednika ujede komarac\nFotograf Dmitrij Donskoj ispričao je kako je nastala čuvena fotografija prvog ruskog predsednika Borisa Jeljcina u Čečeniji 1996. godine.\nPutin odlučio šta će ubuduće raditi Medvedev\nRuski predsednik Vladimir Putin potpisao je ukaz, kojim se definišu funkcije zamenika predsednika Saveta bezbednosti Rusije Dmitrija Medvedeva. Dokument je objavljen na sajtu pravnih informacija.\nČernobilj će biti simbol nove Ukrajine\nZelenski je potpisao ukaz, kojim se ukidaju prethodne zabrane posećivanja zone isključenja, a najavljuje stvaranje „zelenog koridora“ za turiste, saopštio je danas njegov kabinet.\nKosačov: Putinova odluka apsolutno opravdana\nŠef Međunarodnog komiteta Saveta Federacije Konstantin Kosačov smatra da je odluka predsednika Rusije Vladimira Putina o zaštiti ruskih državljana u Gruziji apsolutno opravdana.\nPeskov: Putinov ukaz o Gruziji iznuđena reakcija\nPortparol ruskog predsednika Dmitrij Peskov saopštio je da ukaz Vladimira Putina, kojim se obustavlja avio-saobraćaj Rusije s Gruzijom, počinje da važi od 8. jula, jer će do tog perioda isteći većina već sklopljenih turističkih aranžmana ruskih građana u toj zemlji.\nPutin privremeno zabranio avionski saobraćaj između Rusije i Gruzije\nPredsednik Rusije Vladimir Putin potpisao je ukaz o merama za zaštitu ruske nacionalne bezbednosti, koji se tiče Gruzije, saopštio je Kremlj.\nStupio na snagu ukaz novog predsednika Ukrajine\nUkaz predsednika Ukrajine Vladimira Zelenskog o raspuštanju Vrhovne rade objavljen je u službenom glasniku te zemlje i stupio je na snagu.\nRusija: Cilj Minskog sporazuma nije nezavisnost Donbasa\nMoskva je sigurna da će, ukoliko se Sporazum iz Minska bude poštovao, Kijev povratiti u svoje ruke regione Donjecka i Luganska, ali da ukoliko Ukrajina nastavi da vodi antirusku politiku ništa od toga neće biti, izjavio je prvi zamenik stalnog predstavnika Rusije pri UN Dmitrij Poljanski.\nSlučaj Gibraltar: Pouke za Srbiju\nPažljivo treba da analiziramo slučajeve poput Gibraltara i da se držimo određenih principa koji sigurno u budućnosti mogu biti samo povoljniji za nas po pitanju Kosova i Metohije.


Kruševac: Nevidljiva opozicija i vidljivi Gašić\nAko bi se o učesnicima izborne trke za lokalne izbore sudilo po izveštavanju tri televizijske kuće u Kruševcu, jedva bi se moglo primetiti da osim Srpske napredne stranke još neko u njoj učestvuje.\nMlaka predizborna kampanja svih stranaka i koalicija izuzev Srpske napredne stranke i mlaki novinarski odgovor na izborna vremena – tako ukratko izgleda prilično letargična, ali ne i nepristrasna kruševačka medijska scena, kojom suvereno vladaju dva srpska medijska magnata: Bratislav Gašić, potpredsednik SNS-a i vlasnik ovdašnje TV Plus, i Radoica Milosavljević, koji je od oktobra prošle godine vlasnik regionalne Radio-televizije Kruševac. Milosavljević je inače, prema sopstvenim rečima, i dalje blizak SPS-u, čiji je funkcioner bio u prethodnim decenijama, ali kruševački socijalisti to demantuju i veruju da su naprednjaci njegova nova opcija.\nProgrami RTK i TV Plus, osim centralnih informativnih emisija, nemaju ustaljenu i javno objavljenu programsku šemu, ali i na jednoj i na drugoj najviše minuta u izbornom bloku pripada Srpskoj naprednoj stranci. I jedna i druga direktno prenose predizborne mitinge SNS-a u gradovima Srbije (Šabac, Leskovac… ) pod oznakom „predizborni program“. Takođe, i jedna i druga su „propustile“ da izveste o tribini Demokratske stranke na kojoj je gostovala Aleksandra Jerkov ili o tribini Pokreta Dosta je bilo, gde je govorio Saša Radulović.\nGradsko je stranačko – i obrnuto\n„Gradonačelnik Kruševca obišao je sa saradnicima infrastrukturne radove u mesnim zajednicama… Obilasku ovih sela prisustvovao je i prethodni gradonačelnik i potpredsednik SNS-a Bratislav Gašić“ najčešće su rečenice koje se ovih dana čuju u centralnoj informativnoj emisiji Radio-televizije Kruševac. U pojedinim slučajevima bivši gradonačelnik Gašić u izjavi pred kamerama objasni i koliko je para iz budžeta izdvojeno za te radove, što iz lokalne, što iz republičke kase, te šta će se još raditi u naredna dva meseca.\nBratislav Gašić i Predrag Marić u Kruševcu / Foto: FoNet\nDelegaciju koja obilazi radove obično čine i direktori republičkih i lokalnih javnih preduzeća, a povremeno i rukovodstvo gradskog odbora naprednjaka. Ovi prilozi zauzimaju prve minute regionalnog dnevnika, vidno mesto na sajtu ove medijske kuće, a ima ih i na „Jutjub“ kanalu.\nU drugoj varijanti novinari su ti koji ispričaju šta se sve gradi u mesnim zajednicama, a predstavnici mesnih zajednica objasne šta je sve urađeno i unapređeno u prethodne četiri godine.\nOsim naprednjaka, koji su i jedini oglašivači u političkom marketingu svih televizija, na RTK se u izbornom bloku prethodnih nekoliko dana mogao videti prilog o proglašenim izbornim listama na lokalu, kao i prilog o Grupi građana Miodrag Đidić – za Kruševac (pod tim nazivom na lokalne izbore izlazi Gradski odbor stranke Zajedno za Srbiju). Relevantno ili ne, tek Đidić je advokat Radoice Milosavljevića.\nRadoica Milosavljević / Foto: Printscreen\nInače, Radio-televiziju Kruševac Milosavljević je kupio za 14.000 evra, dok je ugovor o kupoprodaji potpisao samo nekoliko sati pre nego što je ova medijska kuća na konkursu Grada Kruševca za sufinansiranje projekata od javnog interesa dobila 2.100.000 dinara iz gradskog budžeta. U trenutku privatizacije broj zaposlenih smanjen je na trećinu, a u ovom trenutku njihove plate kasne nekoliko meseci. Na lokalnoj izbornoj listi naprednjaka je i novinarka Radio-televizije Kruševac, koja povremeno urednički potpisuje Dnevnik i vesti.\nIsto to, samo malo drugačije\nNa TV Plus, koja je od 2005. u vlasništvu Bratislava Gašića, centralna informativna emisija „Globus“ najčešće počinje vestima o tome šta trenutno radi i kaže premijer Aleksandar Vučić, a potom slede prilozi o obilasku radova koji naizmenično počinju rečima „Potpredsednik SNS-a u pratnji gradonačelnika Kruševca…“ ili „Gradonačelnik Kruševca u pratnji potpredsednika SNS-a…“.\nOvih dana u Kruševcu je boravio i ministar Aleksandar Vulin, koji je prilikom posete Gerontološkom centru dao izjavu za medije, potom i specijalnu izjavu TV Plus kao lider Pokreta socijalista, a tom prilikom govorio je o kvalitetima kruševačkih naprednjaka. Izjava je emitovana kao sastavni deo priloga o ministarskoj poseti.\nOva televizija ima i emisiju „Razgovor s povodom“, koja se kao kratka informativna forma emituje više puta dnevno, najčešće posle „Globusa“. Poslednja tri izdanja „Razgovora s povodom“ činili su snimak konferencije za novinare Srpske napredne stranke i Vulinova stranačka izjava, koja je emitovana dva dana zaredom.\nIzborni blok na ovoj televiziji u proteklih nekoliko dana sadržao je samo jedan prilog – prilog o donaciji koju je Bratislav Gašić, kako je u petominutnom prilogu sam objasnio, zajedno sa premijerom, a uz pomoć prijatelja, obezbedio za kruševačku opštu bolnicu.\nTelevizija Plus je više od dve godine u blokadi i radi preko produkcijske kuće ADD Production, koja je takođe u vlasništvu porodice Gašić.\nNešto više balansa u minutima posvećenim učesnicima u izbornoj trci, bar na prvi pogled, imaju zaposleni u lokalnoj TV Jefimija, koja slovi za naklonjeniju opozicionim političkim opcijama. Izborni program Jefimije razlikuje se od programa prethodne dve medijske kuće po informacijama da je Levica Srbije imala uličnu akciju i da su socijalisti održali predizborni skup.\nI na ovoj televiziji prvi minuti posvećuju se neobično živahnoj aktivnosti lokalnog rukovodstva, ali se izbegava pominjanje pratnje stranačkih funkcionera. Ipak, kadrovi koji pokrivaju te priloge demantuju stidljivi pokušaj distanciranja od ove funkcionersko-stranačke simbioze.\nPortali – na opušteno\n„Tokom predizborne kampanje u sklopu redovnog emitovanja vesti Nova Pobeda ne objavljuje stranačka saopštenja osim ako nisu ugovorena marketinški, a tada će nositi naznaku ’predizborni program’. Nismo u mogućnosti da finansiramo odnose s javnošću bilo koje stranke“, stoji na portalu, koji je, kako je u svom uvodniku objasnio glavni i odgovorni urednik Igor Aleksić, nastao s namerom da sačuva ime kruševačkog nedeljnika, ugašenog posle sedam decenija i neuspele privatizacije, te da pomogne kolegama koje su u tom nedeljniku radile.\nOvaj tekst preuzet je sa sajta cenzolovka.rs


Skok šećera u krvi zavisi i od redosleda kojim jedete hranu tokom obroka – jedan je ispravan - Info Portal Bijeljinapress.com\nHome›Izdvojeno›Skok šećera u krvi zavisi i od redosleda kojim jedete hranu tokom obroka – jedan je ispravan\nMeđutim, postoji jedna tehnika koju možete da uradite i koja zahteva nula ograničenja u hrani: jedite svoj obrok određenim redosledom. Nauka pokazuje da ako jedete sastojke obroka određenim redosledom, možete smanjiti porast glukoze u obroku za 75%. Dakle, jedete potpuno istu hranu, ali imate mnogo manje posledica po vaše telo.\n– povrće ide prvo,\n– proteini i masti su na drugom mestu,\n– skrobovi i šećeri na poslednjem mestu.\nU Srbiji još 44 pozitivno na Korona virus – ukupno 785


Dve premijere na Filozofskom fakultetu u Novom Sadu | Hoću u pozorište\nDve premijere na Filozofskom fakultetu u Novom Sadu\nPrethodnu nedelju na Filozofskom fakultetu u Novom Sadu obeležile su dve premijere predstava članova dramske sekcije ovog fakulteta, „Predstava Hamleta u selu Mrduša Donja” u sredu, 29. maja, i „Lari Tompson, tragedija jedne mladosti” u petak, 31. maja.\nGlumci „Predstave Hamleta u selu Mrduša Donja” su izvedbom ove tragikomedije oduševili prisutnu publiku, koja je većinu vremena provela u smehu.\nRadnja je smeštena u selu Mrduša Donja, u socijalistički orijentisanoj državi, gde meštani ovog sela i članovi partijskog aktiva na sastanku dolaze do zaključka da ni njihovo selo ne sme da nazaduje na polju kulture. Stoga oni odlučuju da pripreme jednu predstavu, koju oni sami nazivaju „Omlet” , a seoskom učitelju daju da izmeni originalan tekst Hamleta, koji je po njima krajnje nepismen i loš, i prilagodi ga njihovim željama. Ova predstava predočava sve napetiju situaciju u selu i, iako se igra po kranje izmenjenom delu, ne gubi suštinu originalnog teksta.\nPored dobre glume, sveukupnoj atmosferi doprinela je i scenografija – velika zastava SFRJ radi naglašavanja socijalističke sredine, stolovi i stolice koji podsećaju na kafanske, zatim i rakija, što sve prikazuje ozbiljnost sastanaka zadruge.\nStudentsku predstavu „Lari Tompson, tragedija jedne mladosti” po tekstu dramaturga Dušana Kovačevića publika je pozdravila sa oduševljenjem. Predstava je koncipirana u obliku predstave u predstavi, u kojoj se radnja odigrava u pozorištu, a istovremeno i u kući mladog glumca Stefana Nosa, kojeg svi čekaju kako bi odigrali ili odgledali predstavu koja se sprema. Kako navodi glumica Tamara Momčilović, sam naslov govori da je reč o „tragediji jedne mladosti” , koju proživljava ovaj mladić, čija je privatna drama uvek bila veća od pozorišnih uloga.\n„Naslov ovog komada je, u stvari, naziv ušećerene, sapunske, televizijske serije koju jedna porodica prati i brine silnu brigu, gotovo da umire od žalosti i depresije, zbog nesrećne sudbine mladića koji živi u Australiji i zove se Lari Tompson, a koga su oklevetali i osudili na smrtnu kaznu. To je ona naša večita briga da uvek, u principu, izmislimo problem. Nekog drugog naroda, ili drugog sistema, ili druge politike i to nam, onda, postaje najbitnije. Kao da nam je briga o drugima nešto zadato, a ono što živimo nešto suđeno,” rekao je dramaturg Dušan Kovačević u intervjuu za nedeljnik NIN povodom ponovne premijere ove predstave u Zvezdara teatru u Beogradu, 2013. godine.\nScenografija je prilično skromna, par stolica i sto koji predstavljaju dnevnu sobu, a prazan prostor ispred zauzimaju zamišljena pozorišna zavesa i bina. Iako skromno, ovaj način dopušta gledaocima da sami koriste svoju maštu kako bi u sebi doživeli ove paralelne univerzume stvorene na sceni.\nMladi glumci i studenti Filozofskog fakulteta su se veoma spretno snašli u ponovnoj adaptaciji ove drame, a duhovitost i smeh veoma lepo istakli. Gotovo da nije postojala osoba u toj sali koja se nije nasmejala na bar jednu repliku, a njihova sjajna gluma je doprinela doživaljaju publike. Glumac Jovan Kovačev je u svojoj ulozi glumca Belog, jednog vrlo interesantnog i simpatičnog mladića koji pokušava i uspeva na sve načine da zadrži gledaoce u svojim stolicama dok predstava ne počne, sjajno prikazao i dočarao ovaj lik i njegovu kompleksnost, a time osvojio i simpatije publike.\n„Sudeći po reakciji publike, tokom i nakon predstave, mislim da je ovo bilo i više nego uspešno izvođenje. Sve je prošlo neočekivano dobro, publika je doprinela tome svojim reakcijama na mnoge replike, a njihov završni aplauz i oduševljenje bili su kruna jučerašnje premijere”, izjavila je za naš portal glumica u predstavi Tamara Momčilović.\nDramska sekcija na Filozofskom fakultetu u Novom Sadu se sprovodi u organizaciji Saveza studenata Filozofskog fakulteta i uz podršku i saradnju samog fakulteta.


Koncertna promocija albuma “Sevengreen”… Hornsman Coyote 29. decembra u beogradskoj Atom Akademiji | Headliner\nHome»Muzika»Koncertna promocija albuma “Sevengreen”… Hornsman Coyote 29. decembra u beogradskoj Atom Akademiji\nHeadliner.rs / 19/12/2017 /\t0\t/\t823\nNemanja Kojić aka Hornsman Coyote, održaće prvu, zvaničnu beogradsku koncertnu promociju aktuelnog albuma “Sevengreen” (Ammonite Records), 29. decembra u Atom Akademiji (Cara Dušana br. 13), sa početkom od 22:00 časa.\nHornsman Coyote, nekadašnji frontmen kultnog sastava Eyesburn, danas lider groove rock benda Remedy (koji trenutno snima prvi studijski album u beogradskom studiju Citadela Sound Production) i dugogodišnjeg solo reggae projekta Hornsman Coyote, svoj deseti album “Sevengreen” promoviše širom Srbije i Evrope.\nKoncert u Beogradu je deo te intenzivne promotivne turneje, a kako saznajemo od Nemanje, naredna godina će biti još aktivnija.\nCena ulaznice u pretprodaji iznosi 300 dinara, dok će cena na dan koncerta iznositi 400 dinara.\nUlaznice se mogu kupiti u klubu Atom Akademija u sledećim terminima:\nOd ponedeljka do petka od 8:30 do 16:30\nPonedeljak i utorak od 20:00 do 00:00\nPetak i subota od 20:00 do 03:00\nTags:albumAtom AkademijaDJ Gaggiedj Gigatron SelectaHornsman CoyoteNemanja KojićOpen Minded Promo PartySevengreen\nKad Frajle igraju fote sa Nemanjom Bakićem...\nIncubus predstavili novo studijsko izdanje “8”\nHornsman Coyote/Photo: Promo (Filip Andrejević)


The Winery Hotel, Švedska\nNa šestom spratu ovog naizgled industrijskog hotela koji se nalazi u gradu Solna, nedaleko od Štokholma, terasa je najzanimljiviji detalj. Pored bazena terasu krasi bar u kome služe i italijansku hranu, dok tokom večeri goste zabavlja DJ.\nMama Shelter, Beograd\nPariska grupacija hotela doselila se nedavno u ovaj deo Istočne Evrope, smestivši svoj chic koncept na kraju najpopularnije beogradske ulice, Knez Mihailove. Na terasi koja obuhvata više od 400 kvadratnih metara pruža se pogled na glavnu turističku ulicu srpske metropole i krovove zdanja koja okružuju taj deo grada, zajedno sa Kalemegdanom na jednoj strani. Pored simpatično osmišljenih barskih momenata i stolova za bilijar i mini fudbal, na ovoj terasi u večernjim satima gosti mogu uživati u živim svirkama i DJ setovima.\nNa krovu renovirane zgrade otomanske ere, odakle se pruža pogled na staru luku obližnjeg grada Jafa i bulevare Tel Aviva, kao i samu obalu, nalazi se mala zelena oaza prepuna ušuškanih sofa sa dekorativnim svetlima koji daju tu romantičnu i intimnu atmosferu celom prostoru.\nOva lepotica iz Los Anđelesa prostire se na hiljadu kvadratnih metara gde se nalazi lounge, bazen i grill deo za roštilj. S pogledom na Holivud ova terasa idealna je za jutarnji chill i večernje zabave.


Nakon sastanka /Dodik: Stavovi PIC-a neobavezni, visoki predstavnik ne postoji / Radio Sarajevo\n08. 12. 2021. u 14:55:00 Radiosarajevo.ba\nČlan Predsjedništva BiH Milorad Dodik nakon sastanka sa članovima Predsjedništva BiH i delegacijom SAD, Gabrielom Escobarom, specijalnim izaslanikom državnog sekretara Sjedinjenih Američkih Država, Ericom Nelsonom, ambasadorm SAD i Johannom Sattlerom, specijalni predstavnik EU u BiH, obratio se javnosti.\n"Sastanak nije donio ništa posebno. Mediji obavještavaju da se održava neka sjednica PIC-a. Postavlja se pitanje ko je njima dozvolio da raspravljaju o pitanjima Bosne i Hercegovine. Ovaj sastanak PIC-a ništa ne znači, on je samo tu da još jednom potvrdi da je laž, da nema visokog predstavika, a mi smo postavili pitanje na osnovu čega je neko visoki predstavnik. On ne postoji, ako ne postoji visoki predstavnik, ne postoji ne OHR", počeo je svoje izlaganje vidno uzrujani Dodik.\nPonovio je da su na sastanku svi, posebno delegacija iz SAD svjesni da postoji kriza u BiH.\n"Ima i onih koji smatraju da ima utjecaja međunarodnih medijatora koji su danas bili sa nama na sastanku. Dominantnu ulogu je imala američka administracija, no oni nisu uspjeli tada i nemoguće je da uspiju sada. U iracionalnosti gdje neko neobavezno tjelo raspravlja, kao taj PIC, pa imenovao toga nekog, Schmidta, sve je to dodavanje apsurda u već apsurdnoj BiH", ističe Dodik.\nKljučno pitanje je pitanje državnih organa u BiH, smatra član Predsjedništva BiH.\n"I dalje stoji da se taj zakon koji je nametnuo visoki predstavnik, koji za nas nije ni zakon ni odluka, mora se povući, ako mislimo dalje. Što se tiče priče genocida, tamo je bilo navedeno da se cijela RS nazove genocidnom, ja apsolutno i dalje stojim na toj poziciji da je nemoguće da neko optuži čitav jedan narod kao genocidan i da se proganjaju samo oni koji tvrde da to nije. Ono što može, istinu navodnu, utjerivati zakonom, nikada nije bilo korisno, sila koja stoji iza svake sankcije, mnoge je tjerala da se bavi ovim pitanjem", kazao je Dodik.\nČlan Predsjedništva BiH je istakao kako se neka tema u Bosni i Hercegovini nameće zbog toga što je plasiraju stranci.\n"Mi možemo sjediti i razgovarati kako bi došli do nekih rješenja. Jedna od tih je da se povuče neštoiz procedure, to ne može. Visoki predstavnik se ne može pojaviti kao akteri koji može išta da nameće, predlaže itd.\nDanas sam očekivao da će međunarodni akteri to reći, da se omogući da se RS vrati u institucije o predmetu koji se zovi zločin u Srebrenici. Oni nastavljaju sa kritikom da je RS kriva za ovu situaciju. Mi imamo svoj karakter, kao što ne možete ocean da presušite ili enku rijeku, tako ni nas. Stalno se pokušava sankcionisati Srbe ovdje i RS, samo zato što pripadamo tom narodu\nJa i mi iz RS, ničim ne uslovljavamo nikoga ni PIC. Neka oni misle kako će ovo riješiti", tvrdi Dodik i podrcrtava kako je u BiH toliko lijepo da ne može da diše u njoj.\nDodik je spomenuo i ubojita sredstva, naoružanja koja su detektovana na području Banje Luke, naglasio je da se treba to spriječiti zbog građana i ukloniti.\n"Oni kažu da sam ja taj koji određuje i zakazuje sjednicu NSRS. To nije tako, ovo su političke inicijative, nisu ratne inicijative, RS neće ratovati ni pdo kojim uslovima. RS ima načina da odbarni sebe i ojača svoju poziciju. Žao mi je što se neki u RS utrkuju da budu veći od ovih iz Federacije u ovim napadima", naglasio je Dodik i istakao kako oni imaju pravo na sve svoje, a tim je istakao pravo na vojsku, indirektni porezi, sudski tužioci, savjeti itd.\nPozvao je sve patriote RS na sjednicu koja je planirana u petak, 10. decembra kako bi izglasali sve što su i najavili.\nTagovi: Milorad Dodik BiH sastanak


M. K. 19. jula 2017. 17:13\nPremijerka je ranije danas predložila s obzirom da ima dosta tema o kojima mora da se razgovara kontinuitet u razgovorima u toku današnjeg i narednih dana u cilju pronalaženja najboljeg rešenja za sve.\nKako se navodi u saopštenju iz kabineta predsednice vlade, Brnabić je otvarajući pregovore zahvalila radnicima na odluci da prekinu štrajk i nastave sa proizvodnjom, kao i rukovodstvu kompanije na otvorenoj komunikaciji u prethodnom periodu.\nNeko veruje u pregovore, a neko u odlazak Fijata\nPoslanici vlasti pozdravili su odluku da se štrajk Fijatu prekine, jer je, kako kažu, to u interesu svih, dok pojedini poslanici opozicije veruju da će ta kompanija sledeće godine, kada im istekne ugovor, otići iz Srbije.\nŠef poslaničke grupe SPS Đorđe Milićević kaže da je Fijat od strateške važnosti za Srbiju i njenu privredu, pozdravljajući odgovoran odnos premijerke Ane Brnabić i Vlade Srbije prema tom pitanju.\n„Veoma je važno da se razgovori nastave i da se dođe kompromisnog rešenja koje je prihvatljivo za obe strane. Prekid štrajka je u interesu svih, a nastavak štrajka bi imao štetne posledice i negativnu poruku za investitore koji posluju u Srbiji, ali i one potencijalne“, rekao je on novinarima u parlamentu.\nOdgovarajući na kritike opozicije da Srbija nije atraktivna za investitore, Milićević je naveo da je politička i ekonomska stabilnost, kao i brzo izdavanje dozvola nešto što nas čini najatrktivnijim u ovom delu Evrope.\nDodao je da je Skupština Srbije dala doprinos tome kroz usvajanje sistemskih zakona, kao što su Zakon o radu, Zakon o inspekcijskom nadzoru, Zakon o ozakonjenju objekata t i puni efekti će, kaže, tek biti vidljivi u periodu koji je pred nama.\nZamenik šefa poslaničke grupe SNS Vladimir Orlić kaže da je prekid štrajka nesumnjivo koristan i za radnike i za Kragujevac, ali i za celu Srbiju.\nOn se nada da će pregovori koji su u toku voditi uspešnom zaključku i dobrom dogovoru za radnike, ali i za kompaniju koja trebad a ostane i posluje u Srbiji.\n„To je ono što je ispravno, a čime su i (Saša) Radulović i (Zoran) Živković i Boško Obradović nezadovoljni. Njima bi politički odgovaralo samo eskalacija situacije i nastavak štrajka i sve ono što predstavlja potpuno bespotreban i opasan rizik, upravo za radnike u Fijatu“, rekao je on.\nPodsetio je da nove investicije zavise od onih koje su implementirane u našoj zemlji i svaki investitor sa velikom pažnjom prati kako posluje i kako se prema njemu odnosi država.\nPredsednik Nove stranke Zoran Živković smatra da je logično očekivati da sledeće godine, kada istekne ugovor, italijanska kompanija Fijat napusti Srbiju.\nOn je u parlamentu rekao da je to posledica lošeg ugovora, ali je dodao i da sadašnja vlast za pet godina nije uradila ništa da taj ugovor bude popravljen.\nPoslanik na listi SNS Marjan Rističević poručio je Živkoviću da je zaboravio da je taj ugovor sa Fijatom napravila politička stranka preko koje je on došao u Skupštinu Srbije.\nIndikativno je, kaže Rističević, da su oni koji su radnike doveli u tu siatuaciju danas najglasniji, navodeći da je ugovor o Fijatu delu Borisa Tadića i Mlađana Dinkića.\nLider Dveri Boško Obradović je povodom situacije u Fijatu rekao da je više nego jasno da između DS, Dinkića i SNS nema razlike, te da imaju čak i vezivno tkivo – SPS koja je, kako kaže, verno služio i prethodnoj i sadašnjoj vlasti.\n„I jedni i drugi su naše pare iz budeta dali, ne znam da li je neko izracunao koliko smo uložzili u Fijat“, upitao je on i dodao da se ta kompanija i dalje subvencioniše umesto da se uloži u domaću proizvodnju.


Sertifikat i izveštaji za prvu generaciju Mentalne aritmetike SuanPan\nObjavljeno 18.09.2016. u 20h\nPrva generacija zrenjaninskih mališana koji su pohađali obrazovno-razvojni program Mentalna aritmetika SuanPan uspešno je završila osnovni kurs.\nPredstavnici Centra za edukaciju „Big Ben“ uručili su im sertifikate i zahvalili se za trud i zalaganje koje su pokazali prethodnih meseci.\n-Izuzetno nam je drago što je prva generacija đaka, ali i njihovih roditelja, u punom smislu shvatila sve prednosti ovog programa. Prevazišli smo očekivane rezultate čemu svedoče izjave roditelja i nasmejana lica naših đaka punih samopouzdanja, istakla je Ljubica Kovačević, osnivač Centra za edukaciju „Big Ben“.\nPredavači Centra za edukaciju „Big Ben“\nNapredak se ogleda u svim sferama života – mališani postaju brži i bolji u svemu što rade, samopouzdanje im jača, postaju inicijativniji i lakše se socijalizuju. Jednom usvojen metod nikad se ne zaboravlja, a oformljene nervne sinapse ostaju za ceo život.\nJAVNO PREDSTAVLJANJE MENTALNE ARITMETIKE SUANPAN\nJoš u toku pohađanja kursa prve generacije, Centru „Big Ben“ javljali su se roditelji za dodatne informacije, sa željom mda čuju kako ovaj program poboljšava mentalni razvoj dece. Iz tog razloga u predstojećoj nedelji organizovaće se dva javna predstavljanja:\nMZ Bagljaš (čitaonica), ponedeljak 19.9.2016 u 19h\nMZ dositej Obradović (mala sala), utorak 20.9.2016 u 19h\nPredavači će predstaviti program i odgovarati na sa pitanja zainteresovane dece i roditelja.\nInformacije o početku novog kursa mogu se dobiti i ličnim dolaskom u prostorije centra, u naselju 4. juli 22, ili pozivanjem brojeva 023/545-298 i 069/155-61-62.\nDetaljne informacije o Mentalnoj aritmetici SuanPan pročitajte OVDE\nPosetite i stranicu Big ben Mentalna aritmetika SuanPan na Fejsbuku OVDE\nTagovi:Big Ben Zrenjanin, mentalna aritmetika suanpan, suanpan zrenjanin


Mogerinijeva: Sa Asadom se mora razgovarati - 12.10.2015, Sputnik Srbija\nOkončanje rata u Siriji zahteva da svi politički faktori, uključujući i predstavnike režima Bašara el Asada, sednu za isti sto, izjavila je visoka predstavnica... 12.10.2015, Sputnik Srbija\nevropa, politika, vesti, svet, sirija, federika mogerini, evropska unija (eu), islamska država\n14:45 12.10.2015 (Osveženo: 14:54 12.10.2015)\nOkončanje rata u Siriji zahteva da svi politički faktori, uključujući i predstavnike režima Bašara el Asada, sednu za isti sto, izjavila je visoka predstavnica EU Federika Mogerini uoči jutrošnjeg sastanka šefova diplomatija zemalja–članica Evropske unije u Briselu.\n„Svi relevantni igrači treba da sednu i razgovaraju“, rekla je Mogerinijeva novinarima i dodala da EU podržava napore specijalnog izaslanika Ujedinjenih nacija Stefana de Misture da pokrene politički dijalog između Asadovog režima i umerene opozicije.\nTaj stav je podržalo nekoliko predstavnika zemalja–članica EU, koji su uoči početka sastanka rekli da Asad ne može biti dugoročno rešenje za Siriju, ali da je neophodno razgovarati sa njim o formiranju prelazne vlasti.\n11 Oktobar 2015, 22:55\nUpitana kako ocenjuje rusku vojnu intervenciju u Siriji, Mogerinijeva je rekla da je to komplikovano pitanje na koje se ne može dati jednostran odgovor.\n„Borba protiv takozvane Islamske države je nešto oko čega svi možemo da se složimo, ali postoje i negativni aspekti, kao što je ulazak ruskih borbenih aviona u turski vazdušni prostor“, ukazala je ona.\nVisoka predstavnica je najavila da će na sastanku vanredno biti razmatrana situacija u Turskoj nakon terorističkog napada u Ankari prošlog vikenda u kome je stradalo 97 ljudi.\n„To pokazuje da se EU i Turska nalaze pred zajedničkim izazovima i da nam treba zajednička platforma“, kazala je Mogerinijeva.\nPored situacija u Siriji i Turskoj, na dnevnom redu današnjeg zasedanja ministarskog saveta biće i stanje u Libiji i migrantska kriza.\nOčekuje se da će ministri podržati plan o nacionalnom pomirenju u Libiji, koji je prethodnih nedelja bio predmet intenzivnih pregovora pod pokroviteljstvom Ujedinjenih nacija.\nKada je reč o migrantskoj krizi Mogerinijeva je najavila da će na današnjem sastanku biti reči o formiranju zajedničke spoljnopolitičke platforme u okviru priprema za samit EU koji je zakazan za sredu.


Trka za vakcinom između Kine i SAD - Svet - Dnevni list Danas\nPočetna » Svet » Trka za vakcinom između Kine i SAD\nPotraga za vakcinom protiv novog korona-virusa protiče u senci rivalstva između Kine i SAD. Da li nacionalni interesi velikih sila mogu da otežaju svetsku kampanju vakcinacije?\n0Piše: Dojče vele 25. juna 2020. 07.13\nFoto: EPA ALEX FUENTES\nOd sedam kandidata za moguću vakcinu koji se, prema navodima Svetske zdravstvene organizacije nalaze u drugoj fazi testiranja, tri su iz kineskih, a dva iz američkih istraživačkih instituta.\nBela kuća namerava da uloži deset milijardi dolara u testiranje, proizvodnju i kupovinu jedne ili više vakcina. U okviru takozvane operacije Warp Speed, do januara 2021. trebalo bi da na raspolaganju bude najmanje 300 miliona doza vakcine. U toj operaciji učestvuje šest američkih farmaceutskih kompanija i britansko-švedski koncern Astrazeneca.\nOperaciju vodi američki general Gustave Perna, u okviru američkog Ministarstva zdravlja. Tokom saslušanja pred Senatom prošle nedelje, Perna je rekao da su Sjedinjene Američke Države „spremne da sarađuju sa svakom zemljom koja pri razvoju vakcine ili lekova pruži informacije ili kooperaciju“. Ali Kina ne spada u te zemlje, jasno je poručio američki general.\nVesti o uspehu i upozorenja hakera\nFarmaceutska kompanija Moderna iz Masačusetsa je još sredinom marta prva započela s kliničkim studijama, a preliminarni rezultate objavljeni su sredinom maja. Već sredinom jula moglo bi da se započne s proizvodnjom, navela je ta kompanija.\nNedelju dana nakon tih vesti, američka obaveštajna agencija FBI i američka agencija za kibernetičku odbranu upozorile su na moguće hakerske napade iz Pekinga s ciljem da se dođe do američkih istraživačkih rezultata koji imaju veze s vakcinom protiv korona-virusa. Senator Rik Peri te optužbe je ponovio u izjavi za britansku medijsku kuću BBC. Jedna portparolka kineskog Ministarstva spoljnih poslova na to je reagovala ovako: „Neka – molim lepo – pokaže dokaze za tvrdnju da Kina sabotira zapadna nastojanja da se razvije vakcina. Ne mora uopšte da se stidi“.\nDejvid Fidler iz američkog trusta mozgova Council on Foreign Relations, u izjavi za DW kaže da ne sumnja u to da „Kina i druge zemlje pokušavaju da dođu do informacija o aktivnostima američkih kompanija i organizacija u vezi s pandemijom, među njima i do informacija o razvoju vakcine.“ Ne bi ga, dodaje, iznenadilo ni to da i Sjedinjene Američke Države vrše kibernetičku špijunažu protiv kineskih istraživačkih aktivnosti.\n„Rame uz rame s čitavim svetom“\nKina, zemlja u kojoj se novi korona-virus prvo pojavio, još u januaru je objavila informacije o genomu tog virusa. Ta zemlja razvijanje cjepiva predstavlja kao „odlučnu borbu“ koju vodi „rame uz rame“ s čitavim svetom.\nU martu je kineska firma CanSino, u saradnji s kineskom Akademijom za vojne nauke, objavila da je postignut prvi uspeh pri testiranju njihovog kandidata za vakcinu. U međuvremenu 500 ljudi u jednoj bolnici u Vuhanu učestvuje u drugoj fazi testiranja. Protekle nedelje je i firma iz Pekinga SinoVac objavila da je postigla pozitivne rezultate nakon probnog vakcinisanja 743 ljudi.\nČang Lung Đi, direktor laboratorije Geno-Immune Medical Institute u Šenženu, koja takođe radi na razvoju vakcine, za DW kaže: „Zahvaljujući sopstvenoj ekspertizi na području molekularne medicine, Kina bi mogla da pretekne SAD u trci za vakcinom protiv Kovida 19.“ Ali Kina, dodaje, i dalje zavisi od uvoza visoke tehnologije za masovnu proizvodnju vakcine, zbog čega joj je potrebna pomoć iz inostranstva.\nSolidarnost i sopstveni interesi\nTokom jednog sastanka Svetske zdravstvene organizacije maju, kineski predsednik Si Đinping rekao je da će njegova zemlja staviti na raspolaganje vakcinu kao „globalno javno dobro“. Time se Peking izdvaja od SAD koje se nisu priključile rezoluciji Svetske zdravstvene organizacije u kojoj stoji da bi vakcinu trebalo staviti na raspolaganje „fer i pravedno“.\nŠef američke ustanove National Institutes of Health, koja je uključena u istraživanja oko vakcine, rekao da bi svaku razvijenu vakcinu trebalo staviti na raspolaganje onima kojima je ona najpotrebnija.\n„I SAD i Kina sigurno znaju kako da delotvornu i sigurnu vakcinu stave tako na raspolaganje, a da ona služi i njihovim nacionalnim interesima“, ističe stručnjak za zdravstvenu politiku Fidler. A finansijski lošije stojećim državama verovatno je jasno da će pristup nekoj kineskoj ili nekoj američkoj vakcini biti povezan s političkim uslovljavanjima, dodaje. Međutim, ističe Fidler, ovo je prvi put da se razvoj neke vakcine protiv povezuje s geopolitičkim strategijama. „Zato je ishod svega toga otvoren“.\n„Fokus na Kinu i SAD je promašen“\nKina i SAD, međutim, nisu jedine zemlje koje grozničavo tragaju za vakcinom. Osim toga, ta dva velika suparnika ne sarađuju jedan s drugim, iako imaju saradnju s trećim zemljama.\nOko 120 kandidata za vakcinu se u ovom trenutku testira u svetu, između ostalog i u Nemačkoj. Tvrtka Curevac iz Tibingena je tako započela s prvom fazom testiranja. Nemačka vlada uložila je 300 miliona evra u tu firmu nakon što je vlada SAD ranije takođe iskazala interes za Curevac. „S obzirom na veliki broj projekata za razvoj vakcine u različitim zemljama i na različitim kontinentima, ne računamo s globalnim sukobima oko raspodele“, kaže za DW Han Štojtel, predsednik Saveza istraživačkih farmaceutskih preduzeća u Nemačkoj (vfa). „Pre smatramo da će se s vakcinacijom započeti manje-više istovremeno u više zemalja.“\nPotrebno mnogo učesnika\nTako je, na primer, kandidat za vakcinu britansko-švedskog farmaceutskog koncerna Astrazeneca razvijen u saradnji s Univerzitetom Oksford, a kliničke studije izvode se u Brazilu. U cilju proizvodnje milijardu doza vakcine koje su namenjene zemljama u razvoju, taj koncern je početkom juna obezbedio usluge indijskog proizvođača Serum Institute of India. Već krajem 2020. bi 40 odsto tih doza trebalo da bude na raspolaganju – uz pretpostavku da se vakcina pokaže kao delotvorna i bezbedna.\n„Nije od posebne važnosti koje preduzeće ili javno-privatno partnerstvo će prvo dobiti dozvolu za proizvodnju vakcine ili pak iz koje zemlje će ona stići“, kaže Han Štojtel iz vfa. Mnogo važnije je, kaže, da dozvolu dobije više vakcina i da se one u dovoljnoj meri proizvedu u skorije vreme. Samo tako će moći da bude pokrivena potražnja u čitavom svetu.\nKina, Korona virus, SAD, vakcina\nĐilas: Vlada i Krizni štab da izađu sa jasnim planom vakcinacije\nZa oporavak je potrebna pomoć za razvoj\nVučić: Uskoro ugovor o nabavci, primiću prvu vakcinu


24.07.2021 u 08:42\nMinistarka rudarstva i energetike Zorana Mihajlović izjavila je u Vranju da je država svesna problema koje Geoks ima na globalnom nivou, da razgovara sa predstavnicima te italijanske kompanije kao i sa investitorima, i da će učiniti sve da zaposleni imaju posao. „Država će obezbediti dovoljan broj radnih mesta za sve. Geoks je, iako je u Srbiji poslovao dobro, imao ogromne globalne probleme i za očekivati je da pravi drugačiju organizaciju. Ali ono što je najvažnije je da će država obezbediti posao, a kako se poslodavac zove to je manje važno i to sam rekla i ljudima u oči”, rekla je ministarka novinarima u Vranju, nakon razgovora sa građanima o problemima koje imaju, navodi Tanjug. Prema njenim rečima, još nisu završeni razgovori sa predstavnicima Geoksa i zato ne može da kaže da li\n16.07.2021 u 08:00\nPoslodavcima u Novom Sadu za zapošljavanje 250.000 dinara\nNovi Sad – Za otvaranje jednog novog radnog mesta, privatni poslodavci u Novom Sadu mogu da dobiju subvenciju vrednu 250.000 dinara. Grad ih je pozvao da podnesu zahtev i pod određenim uslovima i kriterijumima dobiju ovaj novac koji se daje u jednokratnom iznosu. Javni poziv traje do 30. jula i objavljen je na sajtovima grada i gradske uprave za privredu. Radi se o državnoj pomoći male vrednosti koja se poslodavcima u privatnom sektoru odobrava za zapošljavanje nezaposlenih sa evidencije nacionalne službe za zapošljavanje u Novom Sadu. Poslodavac ima obavezu da radnike koje je na ovaj način zaposlio zadrži u radnom odnosu najmanje 12 meseci, što je dužina trajanja ugovora koji potpisuje sa gradom i nacionalnom službom. U tom periodu, kako je propisano pored ostalog, delatnost\nVest da će se samo zaposlenima u javnom sektoru koji su na bolovanju zbog potvrđene zarazne bolesti virusa korona, a vakcinisani su, naknada zarade ubuduće isplaćivati u punom iznosu, kao i onima koji iz zdravstvenih razloga ne mogu da budu pelcovani, izazvala je oprečne stavove u javnosti. Dok su oni koji još nisu imunizovani mahom zgranuti idejom države da planira da ih kažnjava na takav način, predstavnici pojedinih sindikata ovaj potez donekle vide i kao čin „pozitivne diskriminacije”. Ipak, saglasni su da bi država trebalo više da poradi na edukaciji građana kada je reč o vakcinaciji, nego da njihove dileme i manjak volje rešava tako što će nevakcinisanim radnicima koji se razbole od kovida isplaćivati naknadu plate za vreme bolovanja u regularnom iznosu, od 65 odsto


Jeftini letovi iz Srbije za Bermude - Avionske karte Srbija Bermuda - eSky.ba\nLetovi iz Srbije za Bermude\nPretražite letove iz Srbije za Bermude\nProvjerite najbolje ponude letova iz Srbije za Bermude\n✔ Postoje li posebne ponude za letove iz Srbije za Bermude na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Bermude?\n✔ Ako rezerviram let iz Srbije za Bermude, mogu li rezervirati ujedno i smještaj?\n✔ Koje avio-kompanije nude letove iz Srbije za Bermude?\nBudite sigurni, da na eSky.ba ponuda letova iz Srbije za Bermude uključuje ne samo niskotarifne avio-kompanije, već i one koje su specijalizirane za visoki standard.


Kosanović: "Strpljivo do rezultata" - Sportske.net\nKosanović: "Strpljivo do rezultata"\nTrener Novog Pazara Milorad Kosanović ocenio je danas da njegova ekipa ima dovoljno snage i znanja da savlada Napredak.\nNema Lige šampiona, al' se igra JSL!JSL - "Davljenici" uhvatili slamku, Radnički prežaljenJSL - "Davljenici" uhvatili slamku, Radnički prežaljenKosanović: "Strpljivo protiv agresivnog Spartaka"JSL - Derbi, pa sve ostalo...\nIpak, iskusni strateg zna da posao njegovom timu u 25. kola Super lige Srbije neće biti nimalo lak.\nKosanović je na konferenciji za novinare na Gradskom stadionu istakao da je Novi Pazar proteklog vikenda ušao u ciklus od četiri utakmice sa ekipama koje se grčevito bore za opstanak i da takvi mečevi imaju drugačiji karakter.\n"To su dosta tvrdi i ozbiljni mečevi. Moramo naći dovoljno snage da izdržimo pritisak protivnika i koncentracije da ne pravimo greške kao protiv Vojvodine. Strpljenjem možemo doći do dobrog rezultata, jer ulazimo u finiš prvenstva i moramo ga okončati na pravi način", rekao je Kosanović.\nIskusni stručnjak protiv Kruševljana neće moći da računa na suspendovane Marka Jevtovića i Vuka Sotirovića, dok je nastup Filipa Arsenijevića pod znakom pitanja zbog povrede.\nNovi Pazar je peti na tabeli sa 39 osvojenih bodova, jednim manje od Vojvodine na četvrtom mestu koje vodi u kvalifikacije za Ligu Evrope, dok je Napredak sa 25 osvojenih bodova na 14. mestu.\nKosanović je naglasio da je tokom njegovog vodjstva Novi Pazar na 17 utakmica sakupio 32 boda, što bi u nekim drugim ligama bilo dovoljno za prvo ili drugo mesto na tabeli.\n"Tim koji osvoji duplo više bodova od broja odigranih utakmica uvek je plasiran u samom vrhu tabele, osim u ligama poptu naše ili Nemačke gde je Bajern nezaustavljiv. Sa te strane imamo obavezu da u poslednjih šest kola osvojimo 10 do 12 bodova", istakao je Kosanović.\nOn nije želeo da komentariše natpise u medijima da je pregovarao sa čelnicima Crvene zvezde o preuzimanju aktuelnog šampiona Srbije na kraju sezone.\n"Ja sam trener Novog Pazara, imamo još šest važnih utakmica i hoću da ovo prvenstvo završimo na najlepši mogući način. Nemam pravo ništa da komentarišem, nije korektno ni prema Novom Pazaru ni Zvezdi. To što je izašlo u medijima treba pitati ljude iz Zvezde, a ne mene. Najbolje je da sve zaboravimo", rekao je Kosanović.\nUtakmica 25. kola Super lige Srbije između Novog Pazar i Napreka igraće se u sredu na Gradskom stadionu od 17.00.


PRVI KORAK KA MOSTU BLIZANCU NA SENTANDREJSKOM PUTU JE NAPRAVLjEN\nUprava za građevinsko zemljište i investicije potpisala je ugovor o projektovanju novog mosta preko Kanala Dunav-Tisa-Dunav, „brata blizanca“ postojećeg Sentandrejskog mosta. Ugovor je potpisan sa firmom „DB Inženjering“, a posao su dobili po ceni od 8,6 miliona dinara sa PDV-om. Oni sada imaju rok od 240 dana (osam meseci), da projektuju novi most, koji će vizuelno biti isti kao postojeći. KAda se saberu svi rokovi vezani za projektovanje, a posle i za izbor itvođača radova, ne očekuje se da će most biti gotov pre 2020. godine. Cena izgradnje mosta procenjena je na oko 165 miliona dinara.


Više vremena u obrazovanju nameravaju da daju pitanjima polova, klimatskim promenama i migraciji\nSTOKHOLM – Šveđani nameravaju da izbace iz škola svu istoriju stariju od 18. veka i da se učenici koncentrišu na Holokaust, Hitlera, Drugi svetski rat i postmoderni period s kraja 20. veka.\n„Nema više starog Rima, drevne Grčke, nema više učenja o velikom švedskom carstvu”, najavljuje Švedski odbor za obrazovanje, koji predlaže da se predmet istorija radikalno promeni, javlja portal „Svd.de”.\n„Revidirani planovi nastave rezultat su nedostatka vremena za učenje istorije u školama”, tvrdi Švedski odbor za obrazovanje, prenosi Tanjug.\n„To je grozno, bizarno i apsurdno”, tvrdi istoričar Dik Harison.\nOn ističe da je prisiljen da reaguje i ukazuje na činjenicu da je „drevna istorija” potrebna.\n„Sve što nas okružuje je nasleđe starih Grka”, napominje Harison i upozorava da će, ako predlog postane stvarnost, Šveđanima širom sveta biti neugodno.\nOn je predlog za „skraćivanje istorije” u Švedskoj nazvao „bolesnim”.\nTagovi :istorija, obrazovanje, škola, Švedska


Međuopštinski istorijski arhiv Valjevo-Arhivsko središte u Valjevu osnovano je 15.aprila 1948. godine, kao jedno od šesnaest središta u Srbiji, na predlog Državne arhive u Beogradu, odlukom Ministarstva prosvete Narodne Republike Srbije, za područje grada Valjeva i srezove: Valjevski, Podgorski, Kolubarski, Tamnavski i Ljiški. Zadatak središta je bio da prikuplja, čuva, sređuje i omogućava korišćenje arhivske građe.\nU autentičnom prostoru čuvene Valjevske bolnice iz vremena Velikog rata, 2015. godine priređena je stalna Memorijalna izložba sa namerom da najtragičnije događaje stradanja srpskog naroda približi današnjem vremenu.\nU dvorištu Arhiva postavljene su i izložbe na otvorenom, pa posetioci mogu da razgledaju izložbu posvećenu Bolnici Škotskih žena, organizaciji koja je pružila izuzetnu pomoć srpskom narodu i vojsci, kao i izložbu posvećenu doktoru Arijusu van Tinhovenu i holandskoj medicinskoj misiji, koji su uz naš narod bili od samog početka rata.-Arhivsko središte u Valjevu osnovano je 15.aprila 1948. godine, kao jedno od šesnaest središta u Srbiji, na predlog Državne arhive u Beogradu, odlukom Ministarstva prosvete Narodne Republike Srbije, za područje grada Valjeva i srezove: Valjevski, Podgorski, Kolubarski, Tamnavski i Ljiški. Zadatak središta je bio da prikuplja, čuva, sređuje i omogućava korišćenje arhivske građe.\nU dvorištu Arhiva postavljene su i izložbe na otvorenom, pa posetioci mogu da razgledaju izložbu posvećenu Bolnici Škotskih žena, organizaciji koja je pružila izuzetnu pomoć srpskom narodu i vojsci, kao i izložbu posvećenu doktoru Arijusu van Tinhovenu i holandskoj medicinskoj misiji, koji su uz naš narod bili od samog početka rata.


Kako podstaći doniranje umesto bacanja hrane - www.025.rs\nHomeSRBIJAKako podstaći doniranje umesto bacanja hrane\n17/09/2019 redakcija SRBIJA 0\n– Svaki korisnik narodne kuhinje dobija pola litre kuvanog obroka i pola kilograma hleba, nažalost to često zna da bude jedini obrok u porodici sa više članova. Zamislite situaciju kada imate jedan obrok na tri, četiri, člana – kaže Ljubomir Miladinović iz Crvenog krsta Srbije.\n– U svim narodnim kuhinjama obezbeđeno je 10 osnovnih namirnica kao što su brašno, šećer, so, ulje, grašak, pasulj, konzervisano povrće, mesni narezak. Ukoliko opštine i gradovi imaju dodatna sredstva, oni obezbeđuju dodatne aritkle – dodaju meso, sveže povrće i tako dalje – dodaje Miladinović.\n– Faktički smo se sastali samo nekoliko puta u proteklih nekoliko godina, ali to isključivo zbog drugih prioriteta naše zemlje kada je u pitanju ekonomska politika, geopolitička situacija. Nije cilj Vlade bio ni tada ni sada da dođemo do bilo kakvog zakonskog rešenja, nego da to zakonsko rešenje, kada se implementira, u praksi doprinese tome da socijalna odgovornost bude veća – kaže Vladimir Marinković, član radne grupe za Nacrt zakona o viškovima hrane.\nSvetska Zdravstvena Organizacija procenjuje da u zemljama u razvoju godišnje ima preko 700 miliona epizoda proliva kod dece do 5 […]\nMislite li da kad jedemo “džank hranu” to posle možemo da “potrošimo”? Ili, ako jedemo masti, da se od toga […]


16-11-2019 23:46 Srbija Društvo\nTermoelektrana "Nikola Tesla" u Obrenovcu (Foto: Jutjub)\nLignit, ugalj koji najviše zagađuje, široko je dostupan u regionu, pružajući jeftin energetski resurs i glavni izvor energije za KiM, Srbiju, Bosnu, Makedoniju i Crnu Goru. Zemlje su članice Energetske zajednice, koja se obavezala da će implementirati pravila EU za suzbijanje zagađenja do 2018. godine. Ali ulaganja u nove elektrane ili tehnologiju za smanjenje emisije uglavnom su odložena, navodi se u izveštaju, čije je delove preneo Rojters.\n“Zagađenje vazduha ne poznaje granice i još uvek je nevidljivi ubica u Evropi. Krajnje je vreme da kreatori politike EU pojačaju napore na čišćenju vazduha i dekarbonizaciji elektroenergetskog sektora”, rekla je Vlatka Matković Puljić, stariji zdravstveni i energetski direktor u organizaciji HEAL i vodeći autor izveštaja.\nRegion planira da u narednoj deceniji doda još novih elektrana na ugalj ukupnog kapaciteta 2,7 GV, koje će uglavnom finansirati kineske banke, navodi se u izveštaju, dodajući da većina elektrana neće ispunjavati pravila EU za kontrolu zagađenja.\n"Konkretno, tražimo od Evropske komisije: da aktivnije podržava Sekretarijat energetske zajednice u sprovođenju EU direktive o velikim postrojenjima za sagorevanje, koja reguliše nivoe emisija iz proizvodnje električne energije od fosilnog goriva i na snazi je od januara 2018. u regionu; da insistira na primeni novijih EU standarda za zagađivanje, poznatih kao „LCP BREF“ u regionu, radi bolje zaštite javnog zdravlja", navodi se u peticiji.\nPročitajte OVDE ko bi od šiptarskih terorista prvi da završi u zatvoru u Hagu.


Jasna Avramović: Dajemo zemljište samo ako se plati – Semendria\nJasna Avramović: Dajemo zemljište samo ako se plati\n08. decembar 2012. DRUŠTVO – Izvor: Agencija Tanjug – Smederevo želi da sačuva imidž dobrog poslovnog partnera za sve zainteresovane investitore, ali ne želi da pošalje poruku da u gradu može da se dobije zemljište, a da se ne plati, poručila je danas gradonačelnica Jasna Avramović povodom sporne investicije konzorcijuma “Komiko oil” u izgradnju rafinerije.\nAvramović je istakla da je razočarana nedolaskom investirora, ali i podsetila da “Komiko oil” nije ispunio obavezu da u roku od 60 dana plati zakup za zemljište, zbog čega su se ta kompanija i grad Smederevo našli na sudu.\nPrema rečima gradonačelnice Avramović, predstavnici konzorcijuma više puta su dolazili u Smederevo i nudili poravnanje, ali stalno sa nekim novim datumom.\n“Bila je prva želja da to bude 24. avgusta, pa 15. decembar, a sada 31. januar 2013. Mislim da je to neozbiljan investitor i da nema novac”, ocenila je ona.\nAvramović je naglasila da je svaki ozbiljan investitor koji ima kapital i zna šta hoće dobrodošao u Srbiju i Smederevo gde ima šansu da radi.\n“Komiko oil” i grad Smederevo nisu prošle nedelje postigli dogovor o sudskom poravnanju, a novo ročište pred Privrednim sudom u Požarevcu zakazano je za 6. februar 2013. Kompanija “Komiko oil” nije u roku uplatila 652 miliona dinara za zakup 114 hektara u Smederevu za izgradnju rafinerije, pa je javno pravobranilaštvo tog grada podnelo tužbu Privrednom sudu u Požarevacu. Posle isteka zakonskog roka od 60 dana, 26. juna, javni pravobranilac je poslao opomenu kompaniji “Komiko oil” da u roku od osam dana uplate novac.\nPregovori o dobijanju zemljišta u zakup za izgradnju rafinerije u Smederevu trajali su oko tri godine.\n“Komiko oil” je najavio da će u rafineriju u Smederevu uložiti 250 miliona dolara, da će je izgraditi za tri godine i otvoriti oko 700 radnih mesta.\n« Počelo ukrašavanje Smedereva\nMinistarka primila kjokušinkai reprezentaciju Japana »


Zemunkama Kup FS Beograda u ženskom fudbalu | Fudbalski savez Beograda\nŽenski fudbalski klub „Zemun“ pobednik je Kupa FS Srbije na teritoriji FS Beograda u ženskom fudbalu. Zemunke su u finalnoj utakmici koja je odigrana na stadionu SC FS Beograda na Adi Ciganliji pobedile ekipu ŽFK „Kolubara“ iz Lazarevca sa ubedljivih 3:0 (1:0). Utakmica je odigrana po hladnom i kišovitom vremenu, a igračice kluba iz Gornje Varoši nadigrale su svoje rivalke. Dvostruki strelac bila je kapitenka „Zemuna“ Lana Čolić, dok je treći gol postigla Katarina Andrić u završnici utakmice.\nPošto je sudija Anđela Petrović označila kraj igre nastalo je slavlje fudbalerki „Zemuna“ kojima je ovo prvi trijumf u premijernoj takmičarskoj sezoni. Inače, „Zemun“ i „Kolubara“ su vodeće ekipe u svojim grupama drugoligaškog takmičenja u srpskom ženskom fudbalu. Pobednički pehar je Lani Čolić uručio Vlada Krstivojević, inače predsednik komisija za ženski fudbal u FS Srbije i FS Beograda.\nŽFK „Zemun“ nastavlja takmičenje u Kupu FS Srbije kao predstavnik našeg saveza, a naredne srede 14. marta 2018. godine u osmini finala tog takmičenja biće domačin kruševačkom „Napretku“.


Novi potres izazvao paniku\nNaslovnica NAJNOVIJE Svijet Novi potres izazvao paniku\nČile – Potres jačine 5,9 stepeni Rihterove skale, koji je danas registrovan u Tihom okeanu pored obale Čilea, izazvao je paniku u gradu Konsepsjon, u kome je bio epicentar katastrofalnog zemljotresa, koji je u subotu pogodio tu južnoameričku zemlju.\nU zemljotresu jačine 8,8 stepeni po Rihterovoj skali, koji je pogodio oblast u blizini obale južnog i centralnog Čilea, i cunamiju koji je zemljotres izazvao, poginulo je više od 800 ljudi, ali bi taj broj narednih dana mogao da se poveća, rekla je predsjednica države Mišel Bašelet.\nPredsjednica Bašelet je, također, kazala da Čile ima dovoljno hrane i goriva, javile su svjetske novinske agencije.\nZemljotres se u subotu osjetio čak i u argentinskim provincijama Mendosa i San Huan u Andima, a niz snažnih potresa, koji su usledili, protresli su tlo u obalskom području Čilea, od Valdivije na jugu, do Valparaisa koji se nalazi 800 kilometara sjevernije.\nNajrazorniji zemljotres u historiji pogodio je istu oblast Čilea 22. maja 1960. Tadašnja jačina bila je 9,5 stepeni po Rihterovoj skali, poginulo je 1.655 ljudi, a dva miliona ostalo bez kuća\nU cunamimiju koji je usledio teško su pogođeni Havaji, Japan, Filipini, a šteta je nanijeta i zapadnoj obali Sjedinjenih Američkih Država.


Regioni - datum: 2019-06-17 U TIVTU ODRŽAN SASTANAKA NA TEMU PREVENCIJA POŽARA ZA VRIJEME LJETNJE SEZONE\nSastanak u Opštini Upoznati turiste sa mjerama zaštite\nTIVAT – Na inicijativu Službe zaštite i spasavanja, Sekretarijat za lokalnu samoupravu Opštine Tivat, organizovao je sastanak sa predsjednicima savjeta mjesnih zajednica Lepetane, Centar, Gradiosnica, Krtoli i Krašići na temu aktivnosti u vezi sa zaštitom od požara na teritoriji opštine za vrijeme turističke sezone.\nNa sastanku su pored glavne teme – preventiva i zaštita od požara, otvorena i druga pitanja koja su od značaja za stanovništvo tivatskih mjesnih zajednica, kao što su pitanja regulacije teretnog saobraćaja, neobezbijeđena privezišta za plovila, nepropisno parkiranje vozila, sanbdijevanje vodom...\nPredstavnici Opštine su se obavezali da o dijelu ovih problema informišu nadlažne lokalne službe koje će u skladu sa svojim mogućnostima i nadležnostima preduzeti odgovarajuće mjere.\nKomandir Službe zaštite i spasavanja Zoran Barbić naveo je da su protivpožarni putevi i izletničke staze uglavnom očišćeni od rastinja i prohodni i da takvo satnje treba opdržavati čitavog ljeta. Naglasio je da bi turiste, koji sve više pješače stazama od Gornje Lastve preko Gradiošnice i Vrmca, bilo neophodno više upoznati o opasnostima i mjerama prevencije, kako bacanjem opušaka i loženjem vatre na otvorenom ne bi izazvali požar koji može imati nesagledive posledice.\nDogovoreno je da se na buduće sastanke pozovu i druge institucije i organi, prije svih JP Morsko dobro, Uprava policije i inspekcijske službe, kako bi na pitanja iz domena svojih nadležnosti mogli dati adekvatne odgovore.


RTS :: "Požari u Australiji, pa pandemija koronavirusa – očekujem uskoro treći svetski rat"\nTenis "Požari u Australiji, pa pandemija koronavirusa – očekujem uskoro treći svetski rat"\nčetvrtak, 09. apr 2020, 18:51 -> 22:43\nPredsednik ATP-a Andrea Gaudenci izjavio je da je u razgovoru sa najvećim asovima tog sporta razmatran cilj da se odigra što više turnira kada se završi pandemija koronavirusa.\nNekadašnji teniser istakao je da je cilj, kada to bude bilo moguće, odigrati što više turnira.\n"Moramo da odigramo što je više turnira moguće u periodu koji bude moguć, kako bismo očuvali nagradne fondove i rang-listu, ali, pre svega, kako bismo gledaocima doneli zabavu", rekao je Gaudenci za italijanske medije i dodao da je ideja da sezona počne krajem juna.\nPredsednik ATP-a je početkom godine došao na funkciju i u dosadašnjem toku mandata se suočavao sa velikim problemima.\n"Posle nekoliko godina udaljenosti od tenisa, video sam neke sjajne prilike koje su se otvorile za razvoj ove igre, ali ovo sigurno nije scenario kojem smo se nadali. Moj mandat je počeo požarima u Australiji, a onda se desila pandemija koronavirusa – očekujem da izbije treći svetski rat svakog momenta", rekao je Gaudenci.\nOn je potvrdio da je komunikacija između turnira i dalje loša, ali da organizatori Rolan Garosa neće snositi nikakve posledice jer su bez dogovora sa drugima "prebacili" turnir za septembar, nedelju dana posle Ju-Es opena i za vreme Lejver kupa.\nUlaznice za "Adrija tur“ rasprodate za sedam minuta\nIvanišević: Novakov "Adria Tur" teniski spektakl na Balkanu\nUlaznice za Adrija tur u prodaji – koliko košta da uživo gledate Novaka\nDžumhur: Sarajevo poludelo za Đokovićem, za njega kažemo da je "prava raja"


USPJESI Zapaženi rezultati\nPredvođeni trenericom Ednom Abaspahić\nPodgorica: Zapažen rezultat TDK ''Novi Grad'' Sarajevo\nFoto: TDK Novi Grad Sarajevo\nTakmičari Tekvondo kluba (TDK) ''Novi Grad'' Sarajevo osvojili su sedam zlatnih i dvije bronzane medalje, kao i pehar za trećeplasiranu ekipu u seniorskoj konkurenciji na internacionalnom prvenstvu Podgorica Open, koje je održano u subotu u crnogorskoj prijestolnici.\nSelekcija tog kluba nastupila je u konkurenciji od 300 takmičara iz 30 klubova koji su došli iz šest država okruženja.\nEkipa je nastupila sa 11 takmičara, koje je vodila trenerica Edna Abaspahić, a ispred kluba su učestvovali i djelioci pravde, Belmir Berberović, koji je bio i glavni sudija takmičenja, i Alen Čukurija.\n- Zlatne medalje osvojili su Edna Abaspahić u seniorskoj kategoriji do 62 kg, David Marušić - seniori do 74 kg, Ajna Makaš - seniorke do 53 kg, Emir Radeljaš - kadeti više od 65 kg, Hamza Bahtanović - kadeti do 49 kg, Laura Kujačić - mlađe kadetkinje do 27 kg, Ejla Makaš - mlađe kadetkinje do 30 kg. Bronzanu medalju osvojili su Timur Subašić - juniori do 73 kg i Džejla Makaš - juniorke do 49 kg i bez plasmana su Ahmed Smajović - kadeti više od 65 kg i Emin Demić, mlađi kadeti do 36 kg - saopćeno je iz kluba.\nIstakli su da takmičari redovno ostvaruju zapažene rezultate, što je, kako kažu, rezultat sistematskog programiranja i planiranja, pogotovo kada je riječ o internacionalnim nastupima, svih uzrasta i selekcija.\nIz stručnog štaba kluba zahvalili su TDK ''Korjo'' iz Podgorice, organizatoru turnira na gostoprimstvu, kao i čelnicima Medrese u Tuziju.\nPodgorica TDK Novi Grad\nBiH treće na "Trofeju FSCG“\nUbica Mile Ilića pobjegao prema Albaniji: Iz policije procurili novi detalji o istrazi


Kurir na licu mesta, stravična nesreća na gradilištu Beograda na vodi: Poslovođa i geometar pali sa 60 metara visine, pogrebna kola odnela tela poginulih radnika (Kurir TV) - povezane vesti - Naslovi.net\nPoslovođa Stefan Dabetić (26) i geometar Aca Šimunov (41) poginuli danas na gradilištu "Beograda na vodi". Propali kroz oplatu na 22. spratu nedovršene zgrade. "Štrabag": Radnici obučeni i prijavljeni. STEFAN Dabetić (26) i Aca Šimunov (41)… »\nTragična sudbina stefana (26) koji je poginuo na gradilištu Beograda na vodi: Mladi inženjer pre mesec dana postao otac!\nGeometar Aca Šimunov (41) i jedan od poslovođa na gradilištu Stefan Dabetić (26) poginuli su juče oko 9.30 sati kada su pali sa 17. sprata kule B koja se gradi u okviru projekta "Beograd na vodi" u Savskom amfiteatru, u centru prestonice. Šimunov i… »\nBEOGRAD - Dvojica radnika, poslovođa i pomoćnik geometra, poginula su prilikom pada sa 22. sprata zgrade na gradilištu "Beograda na vodi". U prethodnih 15 dana, na gradilištima u Beogradu i Surdulici poginula su trojica radnika. Neki od njih su bili… »\nDva radnika poginula su jutros oko 09.30 na gradilištu "Beograd na vodi", prenose beogradski mediji. U MUP-u navode da je do nesreće došlo kada su radnici pali sa 22. sprata. Podsetimo, u poslednjih mesec dana samo u Beogradu poginulo je najmanje… »\nDva radnika poginula su danas na gradilištu "Beograda na vodi", ptovrđeno je agenciji Beta u Hitnoj pomoći. Prema nezvaničnim informacijama radnici su pali sa 17. sprata, a portparol Hitne pomoći Mirko Lutovac rekao je da su lekari po dolasku mogli… »\nGeometar A. Š. (41) i poslovođa S. D. (25) poginuli su oko 9.40 časova na gradilištu „Beograd na vodi” kada su pali sa 21. sprata Kule B koja je u izgradnji. Nesreća se, kako saznajemo dogodila, na ploči poslednjeg sprata prilikom pucanja… »\nDva radnika poginula su jutros na gradilištu Beograda na vodi, prenosi N1. Kako se navodi, radnici su pali sa 17. sprata zgrade. Iz Hitne pomoći za medije je potvrđeno da su lekarske ekipe mogle samo da konstatuju smrt radnika. Kako N1 saznaje… »\nIz Ministarstva unutrašnjih poslova je za B92.net potvrđeno da su dvojica radnika poginula na gradilištu “Beograda na vodi“. Kako je rečeno, radnici su pali sa 22. sprata objekta u izgradnji pod nazivom “Park vju“. Dodaje se i da će istragom… »\nDvojica radnika, poslovođa i pomoćnik geometra, poginula su prilikom pada sa 22. sprata zgrade na gradilištu "Beograda na vodi". Hitna pomoć je oko 9.45 primila poziv da su dve osobe pale sa "Štrabagove" zgrade, kaže za RTS portparol Hitne pomoći… »\nDva radnika poginula su jutros na gradilištu Beograda na vodi. U MUP-u za N1 kažu da se nesreća dogodila kada su radnici pali sa 22. sprata, a policijske ekipe koje su na licu mesta obavljaju uviđaj. Kako N1 saznaje, nastradali radnici su bili… »\nNa gradilištu Beograda na vodi jutros su poginula dva radnika. Pali su s visine više od 65 metara! Prema rečima portparola Hitne pomoći Mirka Lutovca, dvojica radnika pali su sa jedne od zgrada, a poziv je upućen hitnoj službi u 9.42 časova. Ekipe… »\nDva radnika poginula su jutros na gradilištu Beograda na vodi. Prema nezvaničnim saznanjima, radnici su pali sa 22. sprata kule Beograda na vodi, sa ploče jedne od kula u izgradnji, tačnije sa "Strabagove" zgrade. Reč je o visini od oko 50 metara, a… »\nDva radnika poginula su jutros oko 09.30 na gradilištu "Beograd na vodi", potvrđeno za B92.net. Oni su pali sa jedne od zgrada na kojoj su radili. Medijima je iz Hitne pomoći rečeno da su poziv primili u 09.42. Prema rečima portparola te službe… »\nBEOGRAD - Na gradilištu Beograda na vodi jutros, oko 9.40 časova, poginula su dva radnika. Radnicu su pali sa "Strabagove" zgrade, a zasad nije poznato kako je došlo do ove stravične nesreće. Radnici koji su se zatekli na mestu nesreće kažu da su… »\nJeziva nesreća: Poslovođa i pomoćnik geometra pali sa 22. sprata i poginuli\nDva radnika poginula su danas prilikom pada sa zgrade u okviru "Beograda na vodi". Do tragedije je došlo oko 9.40 sati danas, saznaje "Blic". - Dobili smo poziv i naša ekipa je odmah otišla na lice mesta, ali su nažalost lekari mogli samo da… »\nAl Jazeera 14.09.2018\nRadnici su pali sa jedne od zgrada u izgradnji, saopćeno je iz Hitne pomoći. Na gradilištu "Beograda na vodi" u petak ujutro su poginula dva radnika, izjavio je za Tanjug portparol Hitne pomoći Mirko Lutovac. Prema njegovim rečima, dvojica radnika… »\nNova ekonomija 14.09.2018\nDva radnika poginula su jutros na gradilištu Beograda na vodi. Prema nezvaničnim saznanjima, radnici su pali sa 17. sprata kule Beograda na vodi, sa visine od oko 50 metara. Iz Hitne pomoći za medije je potvrđeno da su lekarske ekipe mogle samo da… »\nBEOGRAD – Na gradilištu Beograda na vodi jutros su poginula dva radnika, izjavio je za Tanjug portparol Hitne pomoći Mirko Lutovac. Prema njegovim rečima, dvojica radnika pala su sa “Strabagove” zgrade, a poziv je upućen hitnoj službi u 9.42… »


Evropska izborna noć u Beogradu - European Western Balkans\nBEOGRAD – Rezultati izbora za Evropski parlament sinoć su se pratili i u Beogradu, a šef Delegacije EU u Srbiji Sem Fabrici poručuje da su oni veoma važni i za Srbiju i da se nada da će i Srbi, u ne tako dalekoj budućnosti, glasati na evropskim izborima.\nFabrici je napomenuo da na ovim izborima prvi put glasaju “milenijalci” i da Evropa mora da posluša i njihove glasove.\n“Mislim da je proširenje jedna od najuspešnijih politika EU”, rekao je Fabrici za Tanjug.\nEvropska izborna noć; Foto: Tanjug / Rade Prelić\n“Svoju većinu će verovatno potvrditi Evropska narodna partija (EPP), Partija evropskih socijalistra (PES) i Alijansa liberala i demokrata (ALDE), pojačani drugim političkim snagama”, rekao je Fabrici.\n“Moraćemo da sačekamo kraj glasanja da bismo shvatili kako će se 400 miliona glasova prevesti u mesta u EP. Ono što je važno je da danas slavimo demokratiju, ljude koji glasaju za Evropu, jer je ona deo naših života”, rekao je ambasador Fabrici.\n“Očekujem da politika proširenja neće pasti u zaborav, već da će novi saziv evropskih institucija ponovo razmatrati zajedničku politiku proširenja kao svoju mogućnost za obnavljanje liderskih kapaciteta EU”, istakla je Joksimović.\n“Ovo danas nije loša vest za nas, ni za proširenje. EU je u modi i verujem da i mi treba da budemo zainteresovani za našu budućnost u EU uz sve prepreke koje će se pojavljivati i koje se pojavljuju, ali da održivi pravac razvijanja našeg društva zadržimo”, istakla je Joksimović.\nDelegacija Evropske unije u Republici SrbijiEvropska izborna noćIzbori za evropski parlamentJadranka JoksimovićSem Fabrici


DAJ NE SMARAJ SE , Gari Džon Bišop\nAutor: Džon Bišop\nDAJ NE SMARAJ SE , Gari Džon Bišop , Laguna Beograd 2019 , Daj, ne smaraj se je priručnik za rezignirane i smorene svakodnevicom, nenašminkani manifest istinske životne promene. Nakon decenija rada sa klijentima na njihovom ličnom razvoju, Gari Džon Bišop je shvatio da smo sami sebi najveća prepreka, nasuprot tvrdnjama da nismo uspešni zbog odnosa s drugim ljudima, finansijske situacije ili posla.\nAko vam je dosadilo da se osećate umorno, nezadovoljno i ogorčeno – ovo je knjiga za vas. Dobićete savete koji su vam potrebni da biste se oslobodili onoga što vas opterećuje i postali istinski raspetljana verzija sebe.\n„Ovaj vodič pošteđen gluposti i trivijalnosti pomoći će vam da ućutkate svoje mrske, kritizerske monologe i da probudite pozitivna osećanja o sebi i svom životu.“ Women’s Health\n„Daj, ne smaraj se će vam pokazati kako da izađete na kraj sa razvodom, porodičnim gubitkom, neuspesima, zdravstvenim problemima. Daće vam snagu i naučiće vas da preuzmete odgovornost za svoj život.“ Reader’s Digest\nmek povez, format 13 x 20 cm , latinica, 213 strana


Veliki uspeh studenata novosadskog FTN u Parizu - Infostud | NajStudent.com\nVeliki uspeh studenata novosadskog FTN u Parizu\nStudenti Inženjerstva informacionih sistema novosadskog Fakulteta tehničkih nauka, na četvrtom takmičenju Devogame, održanom u Parizu, svojim projektom na temu prevencije i smanjenja posledica poplava uz pomoć AI tehnologije - "Sistem za sprečavanje poplava", osvojili su drugo mesto.\nU konkurenciji najboljih studenata iz Francuske, Nemačke, Holandije, Saudijske Arabije i Portugalije, Sara Havzi, Marko Puzović i Sebastijan Kokan predstavljali su Srbiju. Oni su pod mentorstvom Teodore Lolić, asistentkinje na Katedri za informaciono-komunikacione sisteme Departmana za industrijsko inženjerstvo i menadžment, predstavili svoj projekat koji će obrazovati društvo i podizati svest ljudi o rizicima od poplava. Njihov projekat zasniva se na primeni tehnologije sistema DroneSeed, uz čiju pomoć će biti zasađen određen broj stabala drveća pri čemu će prioritet imati područja koja najčešće trpe poplave.\n- Svi timovi su bili zaista kvalitetni i sve ideje su bile odlično razrađene - prenosi utiske sa takmičenja Sara Havzi. - Ključ našeg uspeha je bila sposobnost da obuhvatimo sve aspekte što nam je omogućio studijski program Inženjerstvo informacionih sistema koji studiramo. Zato nismo imali problem da sa žirijem razgovaramo, s jedne strane o poslovnom planu, marketingu i komunikacijama, a sa druge o veštačkoj inteligenciji, čipovima, senzorima i aplikaciji koju smo osmislili.\nPrema njenim rečima, ovakva takmičenja su važna za studente, jer zahvaljujući tome, oni mogu da primene što su naučili na fakultetu i pre nego što izađu na tržište rada kao inženjeri.\nTakmičenje na kojem je učestvovalo 1.245 studenata, bilo je etapno, a finalu u Parizu prethodila su lokalna polufinala u svakoj zemlji. Ukupno 30 ekipa u svakoj zemlji imale su zadatak da tehnološkim rešenjima odgovore na planetarnu katastrofu, sa ciljem da se spase čovečanstvo. Na kraju, za finale je odabrano šest ekipa, među kojima je i naša.


"Bajke buducnosti" okupljaju vise od 200 umetnika u NS\n„Bajke buducnosti“ okupljaju vise od 200 umetnika u NS\nTanjug 5. maja 2022. 14:09\nNOVI SAD – Novi programski segment Evropske prestonice kulture „Bajke budućnosti“ do 15. maja će aktivirati domove pozorišnog sveta : Srpsko narodno pozorište, Pozorište mladih, Novosadsko pozorište, potom pet kulturnih stanica, ustanove kulture i škole u gradu i okolini – u Futogu, Kaću, Budisavi, Kovilju, Veterniku, Rumenki, Bukovcu, kao i trgove i parkove širom grada, saopštili su iz Fondacije Novi Sad – evropska prestonica kulture.\n„Prvi put u Novom Sadu i šire, na ovaj način i u ovom kapacitetu, biće predstavljene bajke i priče kao najstarije kulturno nasleđe celog sveta, na kojima su odrastale generacije. Povezujući lokalne i evropske aktere, renomirane predstavnike pozorišne scene, Srpska Atina će svima, od najmlađih do najstarijih, ponuditi jedinstveno iskustvo teatra i priča“, rekao je direktor Fondacije „Novi Sad – Evropska prestonica kulture“, Nemanja Milenković.\nNe samo da, kao prvi ovakav događaj, „Bajke budućnosti“ obuhvataju četiri festivala, celodnevne događaje, renomirane, ali i mlade umetnike i umetnice, pozorišne spektakle na ulicama grada, nego će iznedriti i prve „Novosadske pozorišne igre“.\n„Susret sa Fondacijom i Evropskom prestonicom kulture je učinio da se naši snovi ostvare. Poznato je da Pozorište mladih godinama unazad, a postoji već 90 godina, učestvuje na brojnim međunarodnim festivalima i festivalima u zemlji i posmatrajući kako to drugi rade otuda i naša želja da ovde u našem gradu, našem pozorištu, napravimo nešto što bi privuklo najbolja pozorišta iz Evrope kada je u pitanju stvaralaštvo za decu i mlade“, rekao je direktor Pozorišta mladih, Mihajlo Nestorović.\n„Bajke budućnosti“ prikazaće priče koje su stvarali ugledni autori iz Srbije, Španije, Finske, Francuske, zemalja regiona i drugih, ali i aktivno učešće dece i mladih, koji su i sami bili kreatori pozorišnih predstava kroz različite radionice ili su se našli u ulozi mladih selektora i aktivnih gledalaca, za šta je primer pozorišni festival „UPAD“.\n„UPAD“, kao i ostali festivali za decu i mlade, planirani su da ostanu kao legat, nadamo se, dekadama, nakon Evropske prestonice kulture i mislim da je to nešto što je jako značajno. Zaboravljamo da su deca i mladi budućnost koja dolazi i koliko je značajno da njima ukažemo i na značaj međunarodne saradnje i na to šta je dobro a šta zlo, ali takođe da ispričamo bajke na drugačiji način, da vidimo koje su to priče budućnosti“, rekao je koordinator festivala „UPAD“, Bojan Milosavljević.


Zoran Milanović novi predsednik Hrvatske - Teslavision\nNovi predsednik Hrvatske je bivši premijer Zoran Milanović iz opozicione Socijaldemokratske partije (SDP), pokazuju rezultati Državne izborne komisije (DIP) na osnovu obradjenih gotovo svih biračkih mesta.\nPrema rezultatima DIP, na osnovu 99,54 odsto obradjenih biračkih mesta, Milanović je osvojio 52,69 odsto glasova ili njih oko 1.030.000, a Grabar-Kitarović 47,31 odsto ili oko 926.000.\nNa izbore je izašlo 54,97 odsto birača od ukupno 3,9 miliona gradjana s pravom glasa.\nKampanju je vodio pod sloganom “Normalno, predsednik s karakterom” ističući da će se boriti protiv nepravde, nasilja, korupcije, štititi slabije i ljudska prava, kao i zalagati se za ravnopravnost svih gradjana.\nAktuelna predsednica Kolinda Grabar-Kitarović zvanično je stupila na funkciju 19. februara 2015. Ona je tada kao kandidatkinja HDZ na izborima s malom razlikom u broju glasova pobedila kandidata koalicije levog centra, dotadašnjeg predsednika Ivu Josipovića, kojem su ankete predvidjale pobedu.\nPrevious : Lutovac: Dačić vraća rečnik ’90-tih\nNext : Erdogan pozvao Iran i SAD na smirivanje tenzija